marsh-mellow/assamese_wikipedia huggingface dataset:
চিঙৰা বা চিংৰা () এবিধ জনপ্ৰিয় মুখৰোচক খাদ্য৷ ময়দাৰ ডাঠ প্ৰলেপেৰে ভিতৰত বিভিন্ন খাদ্যবস্তুৰ পূৰ দি তিনিকোণীয়াকৈ আকাৰ দি গৰম তেলত ডুবাই সোণালী ৰং হোৱাকৈ ভাজি এইবিধ খাদ্য তৈয়াৰ কৰা হয়৷ পৃথিৱীৰ বিভিন্ন দেশত চিঙৰাক এক জলপান হিচাপে ব্যৱহাৰ কৰা হয়৷ ভোক নিবৃত্তিৰ লগতে মুখৰোচক চিঙৰা এটা সময়ত মধ্যপ্ৰাচ্যৰ পৰা ভাৰতত প্ৰৱেশ কৰিছিল আৰু ৰাজ-আতিথ্য পাই সৰ্বসাধাৰণৰ মাজত জনপ্ৰিয় হৈ পৰিছিল৷ এই জনপ্ৰিয়তালৈ লক্ষ্য কৰি প্ৰতি বছৰে ৫ ছেপ্তেম্বৰ থাৰিখটো বিশ্ব চিঙৰা দিৱস হিচাপে পালন কৰা হয়৷

চিঙৰাৰ ইতিহাস যথেষ্ট পুৰণি৷ পাৰস্যৰ উপকূল অঞ্চলত সাম্ৰাজ্যবোৰ গঢ়ি উঠাৰ সময়তেই চিঙৰাৰ ইতিহাস আৰম্ভ হয় বুলিব পাৰি৷ দশম শতিকাৰ মধ্যপ্ৰাচ্যৰ পান আৰু ভোজন সম্পৰ্কীয় সাহিত্যত আৰু পাৰ্চী গ্ৰন্থসমূহত ছানবোগাছ আৰু ছামছা নামে বৰ্তমানৰ চিঙৰাৰ দৰে খাদ্যৰ উল্লেখ আছে৷ আন আন ঐতিহাসিক বিৱৰণবোৰতো ক্ষুদ্ৰ মাংসৰ টুকুৰা বা কীমাৰে পূৰ দিয়া ত্ৰিভূজাকৃতিৰ জলপান ছানবুছাক বা ছানবুছাজৰ উল্লেখ পোৱা যায়৷ এইবিধ খাদ্য পৰিব্ৰাজকসকলে দীঘলীয়া ভ্ৰমণকালত লগত লৈ ফুৰিছিল আৰু সন্ধিয়া কেম্প ফায়াৰৰ চাৰিওফালে বহি খাইছিল৷ পৰৱৰ্তীকালত ভাৰতলৈ কৰ্মসংস্থানৰ বাবে মধ্যপ্ৰাচ্যৰ পৰা প্ৰব্ৰজন কৰা ৰান্ধনিসকলে চুলতান আমোলত এই খাদ্য প্ৰস্তুত কৰিছিল৷ মহম্মদ বিন টোগলকৰ ৰাজদৰবাৰত অনুষ্ঠিত হোৱা বৰভোজৰ বিষয়ে ইবন বটুতাই লিখা বৰ্ণনাত মুখৰোচক খাদ্য চিঙৰাৰ বিষয়ে উল্লেখ আছে৷ তেতিয়া এইবিধ তিনিকোণীয়া খাদ্যক ছাম্বুছাক নামে জনা গৈছিল আৰু ইয়াৰ ভিতৰত পূৰ হিচাপে ব্যৱহাৰ কৰা হৈছিল, কীমা, মটৰগুটি, পেস্তা, আলমণ্ড আদি৷ চুফী পণ্ডিত আমিৰ খশ্ৰুৰ ৰচনাৰ এটি সাঁথৰত চামোচা বা চিঙৰাৰ উল্লেখ আছে৷ ইয়াৰ আগতে ইশাক ইবন-আল-মৌচিলি নামৰ নৱম শতিকাৰ এগৰাকী কবিয়ে তেওঁৰ কবিতাত ছানবুছাজ নামৰ এবিধ খাদ্যৰ উল্লেখ কৰিছিল৷ পণ্ডিত কূটনীতিবিদ আবুল ফজলৰ ৰচনাতো চামোচা বা চিঙৰাৰ বিষয়ে পোৱা যায়৷ 

দেশে দেশে চিঙৰা
ভাৰতত চিঙৰাই ৰজাঘৰীয়া সমাদৰ পাই সাধাৰণ মানুহৰ মাজত জনপ্ৰিয় মুখৰোচক খাদ্য হৈ পৰিল৷ আমি সাধাৰণতে দেখা আৰু খোৱা চিঙৰাবিধ অসম, পশ্চিমবংগ, বিহাৰ, উৰিষ্যা আৰু ঝাৰখণ্ডত অতি জনপ্ৰিয়৷ হায়দৰাবাদত চিঙৰা কিছু চেপেটা আকৃতিৰ৷ ইয়াত কেৱল মাংসৰ পূৰ থাকে আৰু এইবিধ চিঙৰাক লুকমি নামে জনা যায়৷ কৰ্ণাটকত পিঁয়াজ ভৰোৱা চিঙৰা আৰু পাঞ্জাবত আলু-মটৰৰ পূৰ দিয়া চিঙৰাৰ প্ৰচলন বেছি৷ গুজৰাটত কবি ভৰোৱা পট্টি চিঙৰা অধিক জনপ্ৰিয়৷ পৃথিৱীৰ অন্যান্য ঠাইতো চিঙৰা জনপ্ৰিয় মুখৰোচক খাদ্য, অৱশ্যে আকাৰ আৰু উপকৰণত বিভিন্ন ঠাইত কিছু পৰিৱৰ্তন দেখা যায়৷ মধ্য প্ৰাচ্যত চিঙৰাত পূৰ হিচাপে পনীৰ৷ পিঁয়াজ, বনৌষধি, মছলা আৰু মাংসৰ কীমা দিয়া থাকে৷ ইজৰাইলৰ চিঙৰাত সিজোৱা আৰু পিটিকা কৰা বুট আৰু পাইন বাদাম থাকে৷ ইজৰাইল আৰু ব্ৰাজিলত মাংসভৰ্তি ছামুছা আৰু পেষ্টেই পোৱা যায়৷ উজবেকিস্তান আৰু কাজাখস্তানত উইঘূঁৰ শৈলীৰ চিঙৰাৰ প্ৰচলন আছে৷  উইঘূঁৰ চিঙৰাত ময়দাৰ ডাঠ প্ৰলেপ দি ভিতৰত ভেড়াৰ মাংস দিয়া থাকে৷ আফ্ৰিকাৰ পূব অঞ্চলত ৰমজান, ঈদ আৰু আন উৎসৱত চাম্বুচা নামে চিঙৰা খোৱা হয়৷ এইদৰে পৃথিৱীৰ বহু ঠাইত চিঙৰাৰ প্ৰচলন আছে৷
তথ্য সূত্ৰ

শ্ৰেণী:খাদ্য
শ্ৰেণী:মুখৰোচক
চিচিবৰগাঁও অসমৰ ধেমাজি জিলাৰ চিলাপথাৰ আৰক্ষী থানাৰ অন্তৰ্গত এখন গাঁও গাঁওখনৰ উত্তৰ দিশে গাইনদী,পূৱে চিলাপথাৰ চহৰ আৰু পশ্চিমে গাইনদী বৈ গৈছে চিচিবৰগাঁও এখন উন্নত আৰু জনবসতিপূৰ্ণ গাঁও শেহতীয়াকৈ চিচিবৰগাঁৱে এটা বিধান সভা সমষ্টি হিচাপে চিহ্নিত হয় পূৰ্বতে ধেমাজি জিলাৰ দুটা সমষ্টি আছিল আৰু দুয়োটা সমষ্টিয়েই জনজাতিসকলৰ বাবে সংৰক্ষিত আছিল বৰ্তমান তিনিটা সমষ্টি আৰু চিচিবৰগাঁও সমষ্টিটো অংসৰক্ষিত আন দুটা সমষ্টি ক্ৰমে ধেমাজি আৰু জোনাই

নামৰ উৎপত্তি
পুৰণি কালত এই ঠাইৰ মাজেৰে চিচি নদী বৈ গৈছিল বৰ্তমান এই নদীৰ কোনো অস্তিত্ব নাই এই নদীখনক কেন্দ্ৰ কৰি গঢ়ি উঠাৰ বাবে এই গাঁওখনৰ নাম চিচিবৰগাঁও হ'ল বুলি বিশ্বাস কৰা হয়  

ভৌগোলিক বিৱৰণ
চিচিবৰগাঁও বিভিন্ন সেউজীয়া গছ-গছনিৰে ভৰপুৰ এইবোৰে গাঁওখনৰ পৰিৱেশ নিৰ্মল কৰি ৰাখিছে এই গাঁওখনৰ মাজেদি কেইবাখনো নৈ বৈ গৈছে সেইবোৰৰ ভিতৰত গাই নৈ,বেওৰা নৈ, গেলুৱা নৈ আদি এই নৈ কেইখনৰপৰা মানুহ উপকৃত হয় যদিও বাৰিষাৰ সময়ত অৰুণাচল প্ৰদেশৰপৰা বৈ অহা গাই নৈ, বেওৰা নৈয়ে চিচিবৰগাঁও অঞ্চলক বাৰিষাৰ কালছোৱাত ক্ষতিগ্ৰস্থও কৰে নৈপৰীয়া মানুহখিনিয়ে এইক্ষেত্ৰত ক্ষতিৰ সন্মুখীন হৈ আহিবলগীয়া হৈছে অৱশ্যে এই নৈবোৰৰপৰা প্ৰচুৰ পৰিমানে গাঁৱৰ জনগণে মাছ সংগ্ৰহো কৰি আহিছে খেতি-পথাৰৰ কাৰণেও নৈ কেইখন মানুহৰ সহায়ক চিচিবৰগাঁও অঞ্চলটোক সাংস্কৃতিক ঐক্য ৰক্ষা কৰাতো নৈ কেইখনে সহায় কৰিছে

শিক্ষা ব্যৱস্থা
কেইবাখনো শিক্ষাপ্ৰতিষ্ঠান আছে যদিও  চিচিবৰগাঁৱৰ শিক্ষা ব্যৱস্থা যথেষ্ট উন্নত নহয় চৰকাৰী স্কুলসমূহত প্ৰতিষ্ঠাকালৰেপৰাই পৰম্পৰাগত ব্যৱস্থাৰেই শিক্ষাদান দি অহা হৈছে আধুনিক বিজ্ঞান-প্ৰযুক্তি তথা 'নিউ টেকনলজি'ক উপযুক্তভাৱে প্ৰয়োগ কৰি শিক্ষাপ্ৰদান কৰাৰ ব্যৱস্থা অসমৰ বেছিভাগ ঠাইৰ দৰেই এই অঞ্চলতো নাই চিচিবৰগাঁও অঞ্চলৰ চৰকাৰী বিদ্যালয়সমূহৰ পৰীক্ষাৰ উত্তীৰ্ণৰ হাৰ ভাল যদিও,গুণগত দিশত আগবঢ়া ছাত্ৰ-ছাত্ৰীৰ সংখ্যা খুব কম ধেমাজি জিলাৰ এই পুৰণি গাঁওখনত কেইবাখনো চৰকাৰী-বেচৰকাৰী শিক্ষানুষ্ঠান গঢ়ি উঠিছে তাৰ ভিতৰত উল্লেখযোগ্য শিক্ষানুষ্ঠান কেইখন হ'ল :-

মহাবিদ্যালয়
 চিচিবৰগাঁও মহাবিদ্যালয় (১৯৯২)
 বৰ্তমান- চিচিবৰগাঁও জেষ্ঠ মাধ্যমিক বিদ্যালয় ,পূৰ্বৰ( নাম চিচিবৰগাঁও কনিষ্ঠ মহাবিদ্যালয় ১৯৯২)
 চিচিবৰগাঁও বিজ্ঞান মহাবিদ্যালয়

বিদ্যালয়
 চিচিবৰগাঁও মজলীয়া বিদ্যালয় (১৯৪৬)
 চিচিবৰগাঁও উচ্চতৰ মাধ্যামিক বিদ্যালয় (১৯৫২)
 চিচি চাৰিআলি উচ্চতৰ মাধ্যমিক বালিকা বিদ্যালয়
 শংকৰদেৱ শিশুবিদ্যা নিকেতন, চিচিবৰগাঁও
ইয়াৰ উপৰি চিচিবৰগাঁৱত ভালেমান চৰকাৰী বিদ্যালয় আছে

পৰিবহন
স্থলপথ
চিচিবৰগাঁৱৰ মাজেৰে ৫২ নং ৰাষ্ট্ৰীয় ঘাইপথ পাৰ হৈ গৈছে এই পথে চিচিবৰগাঁৱক বহুতো সৰু বৰ নগৰৰ সৈতে সংযোগ কৰিছে নতুনকৈ নিৰ্মাণ কৰা বগীবিলৰ দলংখনে চিচিবৰগাঁৱক ডিব্ৰুগড়ৰ লগত সংযোগ কৰিছে ২০১৮ ডিচেম্বৰৰ ২৫ তাৰিখৰপৰা চিচিবৰগাঁও অঞ্চলৰ জনসাধাৰণে ডিব্ৰুগড়, তিনিচুকীয়া, ডুলিয়াজান, শিৱসাগৰ আদি ঠাইক সহজতে যোগাযোগ কৰিবপৰা হৈছে চিচিবৰগাঁও অঞ্চলটোলৈ অহা এই পৰিৱৰ্তনে চিচিবৰগাঁওলৈ অৰ্থনৈতিক, শৈক্ষিক, সাংস্কৃতিক, ৰাজনৈতিক আদি দিশলৈ ব্যাপক পৰিৱৰ্তন আনিব বগীবিল দলং হোৱাৰ কাৰণে বেহা-বেপাৰ, চিকিৎসা, পৰ্যটন আদি দিশত চিচিবৰগাঁৱৰ লোকে বহু পৰিমাণে সুফল লাভ কৰিব

ৰেলপথ
বগীবিল দলং সম্পূৰ্ণ হোৱাৰ কাৰণে চিচিবৰগাঁও ৰেলৱে ষ্টেচনটোৰ নিৰ্মাণ কাৰ্য শেষ হৈছে ২৫ ডিচেম্বৰ, ২০১৮-ৰ পৰা এই ৰেলপথেৰে নিয়মীয়াকৈ ৰেল চলাচল হয় অসমৰ ইমূৰৰপৰা সিমূৰলৈ বিভিন্ন ঠাইৰ লগতে ভাৰতবৰ্ষৰ আন আন ৰাজ্যলৈকো ৰেলৰ সহায়ত চিচিবৰগাঁওৰ লোকে যোগাযোগ কৰিব পাৰে

শ্ৰেণী:ধেমাজি জিলা
শ্ৰেণী:অসমৰ গাঁও
চিচিলিয় ৱিকিপিডিয়া অনলাইন মুক্ত বিশ্বকোষ ৱিকিপিডিয়াৰ চিচিলিয় সংস্কৰণ ৱিকিমিডিয়া ফাউণ্ডেশ্যনৰ অন্তৰ্গত এই প্ৰকল্পত বৰ্তমান   প্ৰবন্ধ আছে
পৰিসংখ্যা
 চনত চিচিলিয় ৱিকিপিডিয়াৰ   টা প্ৰবন্ধ,  গৰাকী সম্পাদক,  গৰাকী প্ৰশাসক  আৰু  টা ফাইল আছে মুঠ সম্পাদনা সংখ্যা  পৰিসংখ্যা

বাহ্যিক সংযোগ
চিচিলিয় ৱিকিপিডিয়া
তথ্য সংগ্ৰহ

শ্ৰেণী:ৱিকিপিডিয়াসমূহ
চিচুৱাংবান্না, বা  চমুকৈ বান্না হৈছে টাই জনগোষ্ঠীৰ বাবে এটা স্বায়ত্তশাসিত প্ৰান্ত যি চীনৰ দক্ষিণত, মানদেশ আৰু লাওছৰ সীমান্তত য়ুন্নান প্ৰদেশ অৱস্থিত এই অঞ্চলৰ মুখ্য চহৰ হৈছে জিংহং, যি এই অঞ্চলৰ আটাইতকৈ ডাঙৰ বসতি আৰু যি মেকং নদীৰ কাষত অৱস্থিত, যাক চীনা ভাষাত "লানচাং নদী" বুলি কোৱা হয়

এই চীনৰ অঞ্চলটো ইয়াৰ জাতিগত গোটৰ বিশেষ সংস্কৃতিৰ বাবে জনাজাত, যি হান চাইনিজৰ পৰা পৃথক এই ঠাইৰ সংস্কৃতি টাই লোকৰ দৰে

উৎপত্তি
 চিপ-চং-পান-না (টাই লু: ; ; ; ) হৈছে এটা টাই লু যুৰীয়া শব্দ য'ত চিপ-চং (, 'বাৰ'), পান 'চহৰ' আৰু না (, 'ধানৰ পথাৰ') মিলি হৈছে এই নামটোৱে মু'ঙৰ পৰম্পৰাগত বিভাজনক উল্লেখ কৰে যাক পান-না () বুলি কোৱা হৈছিল এই শব্দটোক ফ্ৰেঞ্চ ইন্দোচিনাৰ ১৮৯০ৰ পৰা ১৯৪৫লৈ স্বায়ত্তশাসিত টাই-ভাষী অঞ্চল চিপ চং চাউ টাইৰ সৈতে সমান্তৰাল, যাৰ অৰ্থ ' বাৰটা টাই টোপ' চিচুৱাংবান্নাক টাই-আহোম বুৰঞ্জীত 'মু'ঙ ৰি মু'ঙ ৰাম বুলি উল্লেখ কৰা হৈছিল

ভূগোল
এই অঞ্চলটোৰ মাটিৰ মাপ  চিচুৱাংবান্না হৈছে দাই লোকৰ মূল বসতি এই অঞ্চলটো ইউন্নানৰ প্ৰায় ভাগ অঞ্চলৰ তুলনাত কম উচ্চতাত অৱস্থিত, আৰু ইয়াত আর্দ্ৰ উপ-উষ্ণমণ্ডলীয় জলবায়ু (কোপেন জলবায়ু শ্ৰেণীবিভাজন ) আছে যি উষ্ণমণ্ডলীয় চাভানা জলবায়ু (কোপেন জলবায়ু শ্ৰেণীবিভাজন )ৰ ওচৰ চাপি থাকে
জৈৱ-বৈচিত্ৰ্য
250 

চিচুৱাংবান্না ইউন্নানৰ অধিকাংশ জৈৱ-বৈচিত্ৰ্যৰ আশ্ৰয়স্থল ইয়াৰ উষ্ণমণ্ডলীয় জলবায়ু আৰু সাম্প্ৰতিক সময়লৈকে ইয়াৰ দূৰত্বই ইয়াৰ বাবে দায়ী উদ্ভিদৰ প্ৰাচুৰ্যৰ উপৰিও, চিচুৱাংবান্না হৈছে চীনত থকা শেষ কেইটামান এছিয়ান হাতীৰ মূল বসতি স্থল; এই প্ৰজাতিটো কেইশ বছৰ আগলৈকে চিচুৱাংবান্নাৰ এটা ডাঙৰ অংশত ঘূৰি ফুৰিছিল হাতীবোৰক এটা সংৰক্ষণত সুৰক্ষিত কৰা হৈছে, কিন্তু উদ্ভিদৰ বৈচিত্ৰ্যক পাঁচ দশক ধৰি বৃষ্টিপাত সম্পূৰ্ণৰূপে ধ্বংস কৰি আৰু ব্ৰাজিলৰ পৰা মূলতঃ অহা প্ৰাকৃতিক ৰবৰ ৰোপন আৰু বিস্তাৰৰ ফলত প্ৰতিদ্বন্দ্বীতাৰ সৃষ্টি হৈছে   হৈছে চিচুৱাংবান্নাত এণ্ডেমিক ভাৱে থকা নতুনকৈ আৱিষ্কৃত পাছিফ্ল'ৰাৰ এটা প্ৰজাতি

পৰিবহন

১৯৯০ চনত চিচুৱাংবান্না গাছা আন্তৰ্জাতিক বিমানবন্দৰ (পূৰ্বৰ জিংহং আন্তৰ্জাতিক বিমানবন্দৰ) খোলাৰ পিছৰ পৰাই, বিমানযোগে চিচুৱাংবান্নালৈ যাত্ৰা কৰা অধিক জনপ্ৰিয় আৰু সুবিধাজনক হৈ পৰিছে আৰু দৈনিক বিমানসমূহে কুনমিং চহৰৰ সৈতে চিচুৱাংবান্নাক সংযোগ কৰে এই অঞ্চলৰ সৈতে দালি, চেংডু আৰু বেংককৰ বিমান সংযোগো আছে চিচুৱাংবান্না বিমানবন্দৰ জিংহং চহৰৰ পৰা  দক্ষিণত অৱস্থিত

যুন্নান আৰু পৰিপাৰ্শ্বিক প্ৰদেশসমূহৰ সকলো স্থানলৈ ইয়াৰ যাতায়তৰ সুবিধা আছে দীঘলীয়া দূৰত্বৰ যাত্ৰাত কুনমিং দক্ষিণ ষ্টেচনৰ পৰা যাত্ৰা কৰে আৰু জিংহং বাস ষ্টেচনত উপস্থিত হয়, যাৰ খৰচ  ২১০২৫০, যি প্ৰায় ৮১০ ঘণ্টাৰ সময় লাগে
২০১০ চনৰ অক্টোবৰ মাহত, চিচুৱাংবান্নাক ভিয়েনটিয়েন, লাওছৰ সৈতে সংযোগ কৰা  ৰেলপথৰ পৰিকল্পনা ঘোষণা কৰা হৈছিল; এতিয়া এই ৰেলপথ বোটেন-ভিয়েনটিয়েন ৰেলপথ হৈ কাৰ্যকৰী হৈছে থাইলেণ্ডৰ ৰাষ্ট্ৰীয় ৰেলপথৰ সৈতে সংযোগো সম্ভৱ হয়

তথ্য

উৎস
চিজাৰিয়ান ছেক্সন () হৈছে এক শল্য চিকিৎসা পদ্ধতি যাৰ সহায়ত এক বা একাধিক শিশুক মাকৰ গৰ্ভৰ পৰা এক ছেদনৰ দ্বাৰা প্ৰসৱ কৰোৱা হয় চিজাৰিয়ান ছেক্সনক চি-ছেক্সন () বা চিজাৰিয়ান প্ৰসৱ () বুলিও কোৱা হয় কিছুমান ক্ষেত্ৰত যোনিয় প্ৰসৱত সন্তান আৰু মাক দুয়োৰে ক্ষতি হোৱাৰ সম্ভাৱনা দেখা যায় আৰু এনেকুৱা পৰিস্থিতিতেই চিকিৎসকে সাধাৰণতে চিজাৰিয়ান ছেক্সন পদ্ধতিটো সম্পন্ন কৰে চি-ছেক্সন কৰিবলগীয়া হোৱা কাৰণবোৰ হৈছে বাধাপ্ৰাপ্ত প্ৰসৱ, যমজ গৰ্ভধাৰণ, মাকৰ উচ্চ ৰক্তচাপ, ব্ৰীচ জন্ম (প্ৰসৱৰ সময়ত মূৰৰ পৰিৱৰ্তে শৰীৰৰ নিম্নাংশ প্ৰথমে ওলোৱা), আৰু জননফুল বা নাভিৰজ্জুৰ সমস্যা মাকৰ শ্ৰোণিৰ আকৃতি আৰু পূৰ্বৱৰ্তী চি-ছেক্সনৰ ইতিহাসৰ ওপৰত ভিত্তি কৰি চিজাৰিয়ান প্ৰসৱ সম্পন্ন কৰিব পৰা যায় কিছুসংখ্যক মহিলাই পূৰ্বতে চি-ছেক্সন প্ৰসৱৰ দ্বাৰা সন্তান জন্ম দিয়ে যদিও পৰৱৰ্তী সন্তানটো যোনিয় প্ৰসৱৰ দ্বাৰা জন্ম দিব খোজে চি-চেক্সনৰ পিছত যোনিয় প্ৰসৱৰ () দ্বাৰা সন্তান জন্ম দিব খোজাৰ কাৰণ এয়েই যে কিছুমানে অস্ত্ৰোপচাৰৰ বিপদাশংকা আৰু দীঘলীয়া আৰোগ্য পৰিহাৰ কৰিব বিচাৰে আৰু আন কিছুমানে যোনিয় প্ৰসৱৰ অভিজ্ঞতা ল'ব বিচাৰে বিশ্ব স্বাস্থ্য সংস্থাই জাৰি কৰা নীতিমতে চিজাৰিয়ান ছেক্সন কেৱল চিকিৎসাগতভাৱে প্ৰয়োজন হ'লেহে সম্পন্ন কৰিব লাগে কিন্তু কিছুমান চি-ছেক্সন চিকিৎসাজনিত কাৰণ অবিহনেও সম্পন্ন কৰা হয়

এটা চি-ছেক্সন সম্পন্ন কৰিবলৈ সাধাৰণতে ৪৫ মিনিটৰ পৰা এক ঘণ্টা সময় লাগে এয়া স্পাইনেল এনেছথিজিয়া য'ত সাধাৰণতে মহিলাজনী সাৰে থাকে বা সাধাৰণ এনেছথিজিয়াৰ অধীনত সম্পন্ন কৰা হয় অস্ত্ৰোপচাৰ আৰম্ভ কৰাৰ আগত মাকৰ মূত্ৰাশয় নিষ্কাশন কৰিবলৈ প্ৰস্ৰাৱৰ কেথেটাৰ এটা ব্যৱহাৰ কৰা হয়, আৰু তাৰ পিছত এণ্টিচেপ্টিকেৰে পেটৰ ছাল পৰিষ্কাৰ কৰা হয় তাৰ পাছত মাকৰ পেটত প্ৰায় ১৫ চেণ্টিমিটাৰৰ (৬ ইঞ্চি) এক ছেদন কৰা হয় সাধাৰণতে পেটৰ নিম্নাংশত এই ছেদন কৰা হয় তাৰ পাছত আন এক ছেদনৰ সহায়ত জৰায়ু খুলি সন্তান প্ৰসৱ কৰোৱা হয় সন্তানৰ প্ৰসৱ সম্পূৰ্ণ হোৱাৰ পাছত ছেদনবোৰ চিলাই কৰি বন্ধ কৰি দিয়া হয় অস্ত্ৰোপচাৰ কক্ষৰ পৰা ওলাই অহাৰ পাছৰে পৰাই সাধাৰণতে মাকে শিশুক স্তন্যপান কৰাবলৈ আৰম্ভ কৰিব পাৰে মাক অস্ত্ৰোপচাৰৰ পৰা সম্পূৰ্ণৰূপে আৰোগ্য হোৱালৈ চিকিৎসালয়তে থাকিবলগীয়া হয় মাক আৰু শিশু দুয়োৰে স্বাস্থ্য স্বাভাৱিক অৱস্থালৈ অহাৰ পাছতহে তেওঁলোকক ঘৰলৈ পঠিওৱা হয়

চি-ছেক্সনৰ ফলত নিম্ন-বিপদাশংকা থকা গৰ্ভধাৰণত দুৰ্বল ফলাফলৰ পৰিমাণ কিছু বৃদ্ধি পায় চি-ছেক্সনৰ পৰা আৰোগ্য হ'বলৈ প্ৰায় ৬ সপ্তাহ সময় লয় ই যোনিয় প্ৰসৱৰ পৰা আৰোগ্য হ'বলৈ লগা সময়তকৈও অধিক শিশুৰ উশাহ-নিশাহৰ সমস্যা, এম্নিঅ'টিক ফ্লুইড এম্বোলিজম আৰু মাকৰ প্ৰসৱোত্তৰ ৰক্তক্ষৰণ হৈছে বৰ্ধিত বিপদাশংকাসমূহৰ ভিতৰত অন্যতম প্ৰতিষ্ঠিত নিৰ্দেশনাৱলীমতে কোনো চিকিৎসাজনিত কাৰণ অবিহনে গৰ্ভধাৰণৰ ৩৯ সপ্তাহৰ আগত চিজাৰিয়ান ছেক্সন ব্যৱহাৰ কৰিব নালাগে চি-ছেক্সন পদ্ধতিটোৱে পৰৱৰ্তী যৌন সম্ভোগত কোনোধৰণৰ প্ৰভাৱ পেলোৱা দেখা নাযায়

তথ্যসূত্ৰ

বাহ্যিক সংযোগ

শ্ৰেণী:চিকিৎসা পদ্ধতি
চিটাডেল: হানি বানি () হৈছে চোৰাংচোৱা একচন থ্ৰিলাৰধৰ্মী এখন আগন্তুক ভাৰতীয় টিভি ধাৰাবাহিক ই আমেৰিকান টিভি ধাৰাবাহিক চিটাডেলৰ এটি স্পিন-অফ ধাৰাবাহিকখনৰ নিৰ্মাণ, ৰচনা তথা পৰিচালনা কৰিছে ৰাজ এণ্ড ডিকে আৰু সীতা আৰ. মেননে ধাৰাবাহিকখনত অভিনয় কৰিছে বৰুণ ধৱন, সামান্থা ৰুথ প্ৰভু, চিকন্দৰ খেৰ, কে কে মেনন, চাকিব চেলীম আৰু এম্মা কেনিঙে৷

 কলা-কুশলী 
 বৰুণ ধৱন - ৰাহী "বানি" গম্ভীৰ
 সামান্থা ৰুথ প্ৰভু - হানি
 কে কে মেনন
 ছিমৰণ
 সোহম মজুমদাৰ
 শিৱংকিত সিং পৰিহাৰ
 কাশৱী মাজমুন্দৰ
 চাকিব চেলীম
 চিকন্দৰ খেৰ
 এম্মা কেনিং - ডালিয়া আৰ্চাৰ

 উৎপাদন 
 ঘোষণা 
২০২২ চনৰ ডিচেম্বৰ মাহত এণ্টনি ৰুছ আৰু জো ৰুছই চিটাডেলৰ এটি ভাৰতীয় স্পিন অফৰ কথা ঘোষণা কৰে

 কলা-কুশলী নিৰ্বাচন 
বৰুণ ধৱন আৰু সামান্থা ৰুথ প্ৰভুৱে ক্ৰমে হানি আৰু বানিৰ চৰিত্ৰত ধাৰাবাহিকখনৰ মুখ্য চৰিত্ৰত অভিনয় কৰিছে

 চিত্ৰগ্ৰহণ 
২০২৩ চনৰ জানুৱাৰী মাহৰ পৰা ধাৰাবাহিকখনৰ চিত্ৰগ্ৰহণ আৰম্ভ হৈছিল ছাৰ্বিয়া আৰু ভাৰতত ধাৰাবাহিকখনৰ চিত্ৰগ্ৰহণ কৰা হৈছিল ২০২৩ চনৰ ১৩ জুলাইত ধাৰাবাহিকখনৰ চিত্ৰগ্ৰহণৰ কাৰ্যসূচীৰ সমাপ্তি ঘটে

 তথ্য উৎস 

 বাহ্যিক সংযোগ 
 

শ্ৰেণী:আমাজন প্ৰাইম ভিডিঅ'ৰ মৌলিক অনুষ্ঠান
শ্ৰেণী:ভাৰতীয় নাট্য ৱেব ধাৰাবাহিক
শ্রেণী:হিন্দী ভাষাৰ ৱেব ধাৰাবাহিক
চিটি লাইটছ () ২০১৪ চনৰ হনছল মেহতা পৰিচালিত এখন ভাৰতীয় নাট্যধৰ্মী ছবি, য'ত ৰাজকুমাৰ ৰাও আৰু অভিনেত্ৰী পাত্ৰলেখাই মুখ্য চৰিত্ৰত অভিনয় কৰিছে ই বাফটাৰ বাবে মনোনীত ব্ৰিটিছ ছবি মেট্ৰ' মেনিলাৰ (২০১৩) পুনৰ্নিৰ্মাণ মহেশ ভাট আৰু মুকেশ ভাটৰ সহযোগত ফক্স ষ্টাৰ ষ্টুডিঅ'ই এই ছবিখন প্ৰস্তুত কৰিছিল

কাহিনীটোত ৰাজস্থানৰ এজন দুখীয়া কৃষকে পত্নী আৰু জীয়াৰী সহ, জীৱিকাৰ সন্ধানত মুম্বাইলৈ অহাৰ কথা কোৱা হৈছে তাত  তেওঁৰ পত্নীয়ে নাইট ক্লাবত কাম কৰা এজন এস্কৰ্টক লগ পায়, যিয়ে তেওঁলোকক এটা অট্টালিকাত অস্থায়ীভাৱে থকাৰ ব্যৱস্থা কৰে আৰু তেওঁ চাকৰি নোপোৱালৈকে পত্নীক বাৰ ডান্সাৰ হিচাপে কাম কৰিবলৈ পতিয়ন নিয়ায় ২০১৪ চনৰ ৩০ মে'ত মুক্তি পোৱা ছবিখনে বেছিভাগ সমালোচকৰ পৰা যথেষ্ট প্ৰশংসা লাভ কৰে মাত্ৰ ৩৫০ খন পৰ্দাত মুক্তি পোৱাৰ পিছতো চিটিলাইটছৰ উৎপাদন খৰচ কম হোৱা আৰু বক্স অফিচত সামঞ্জস্যপূৰ্ণ সংগ্ৰহৰ বাবে সফলতা লাভ কৰে
নিৰ্মাণ
চিটিলাইটছ অভিনেত্ৰী অন্বিতা পালৰ প্ৰথম ছবি,  যি তেওঁৰ পৰ্দা নাম পাত্ৰলেখাৰ দ্বাৰা পৰিচিত যিহেতু অন্বিতাৰ মুখ্য অভিনেতা ৰাজকুমাৰ ৰাওৰ সৈতে সম্পৰ্ক আছিল, সেয়েহে ট্ৰেইলাৰ মুক্তি নোপোৱালৈকে প্ৰডাকচন হাউছে তেওঁৰ নাম প্ৰকাশ কৰা নাছিল যেতিয়া প্ৰেছে মুখ্য অভিনেত্ৰীগৰাকীৰ বিষয়ে প্ৰশ্ন কৰি থাকিল, তেতিয়া ছবি নিৰ্মাতাসকলে এই প্ৰশ্নটো এৰাই চলে

ছবিখন প্ৰথমে ২০১৪ চনৰ ১ মে'ত মুক্তি পোৱাৰ কথা আছিল যদিও ৩০ মে'লৈকে পিছুওৱা হয়9 ৫ মে'ত মুম্বাইৰ এটা অনুষ্ঠানত ২৬ মিনিটৰ ফুটেজৰ প্ৰিভিউ কৰা হৈছিল

তথ্য সংগ্ৰহ

বাহ্যিক সংযোগ
 
 

শ্ৰেণী:হিন্দী চলচ্চিত্ৰ
শ্ৰেণী:২০১৪ বৰ্ষৰ চলচ্চিত্ৰ
শ্ৰেণী:ভাৰতৰ পতিতাবৃত্তি সম্পৰ্কীয় চলচ্চিত্ৰ
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
চিটি স্কেন বা কম্পিউটেড ট'ম'গ্ৰাফী স্কেন (, সংক্ষেপে  ) হ'ল চিকিৎসা সেৱাৰ এক আধুনিক প্ৰযুক্তি যাৰ সহায়ত বিভিন্ন দুৰাৰোগ্য ৰোগৰ চিনাক্তকৰণ সম্ভৱ হয় 

তথ্যসূত্ৰ

বাহ্যিক সংযোগ

শ্ৰেণী:ৰেডিঅ'লজি
চিটিবেংক ইণ্ডিয়া হৈছে ভাৰতৰ এটা বিদেশী বেংক যাৰ সম্পূৰ্ণ সেৱা অনশ্বৰ প্লেটফৰ্ম ইয়াৰ ভাৰতীয় মুখ্য কাৰ্য্যালয় বন্দ্ৰ কুৰ্লা কমপ্লেক্স, মুম্বাই, মহাৰাষ্ট্ৰত ই চিটি গ্ৰুপৰ এক সহযোগী প্ৰতিষ্ঠান

এটা বহুজাতিক বিত্তীয় সেৱা নিগম যাৰ মুখ্য কাৰ্যালয় নিউয়ৰ্ক চহৰ, আমেৰিকা যুক্তৰাষ্ট্ৰত চিটিবেংক ইণ্ডিয়াৰ সেৱাসমূহ হল বিনিয়োগ বেংকিং, পৰামৰ্শ আৰু লেনদেন সেৱা, মূলধনী বজাৰ, বিপদ ব্যৱস্থাপনা, খুচুৰা বেংকিং, আৰু কাৰ্ড যদিও ইয়াৰ মুখ্য কাৰ্যালয় মুম্বাইত আছে, বেংকটোৰ অধিকাংশ কৰ্মশক্তি চেন্নাইৰ বাহিৰত আৰু তাৰ পিছত মুম্বাই আৰু গুৰুগ্ৰামৰ বাহিৰত
ইতিহাস
১৯০২ চনত কলকাতাত প্ৰতিষ্ঠা হোৱা চিটিবেংকৰ ইতিহাস বহু পুৰণি বৰ্তমান চিটি ইণ্ডিয়াৰ স্বত্বাধিকাৰী চিটিগ্ৰুপ দেশৰ বিত্তীয় সেৱাত প্ৰত্যক্ষ বিদেশী বিনিয়োগকাৰীৰ ভিতৰত অন্যতম চিটিয়ে ভাৰতত আৰম্ভণিৰ উদ্ভাৱন যেনে এটিএম, ক্ৰেডিট কাৰ্ড, ২৪ ঘণ্টীয়া ফোন বেংকিং, ইণ্টাৰনেট বেংকিং, আৰু তৎক্ষণাত এছএমএছ সতৰ্কবাণী আদিৰ প্ৰৱৰ্তন কৰিছিল
প্ৰস্থান
ভাৰতত ১১৯ বছৰ কটোৱাৰ পাছত ২০২১ চনৰ ১৫ এপ্ৰিলত চিটিবেংকে পুনৰ্গঠন পৰিকল্পনাৰ অংশ হিচাপে ভাৰতকে ধৰি ১৩খন বজাৰৰ কনজিউমাৰ বেংকিং ব্যৱসায়ৰ পৰা বাহিৰ হব বুলি কয়

তথ্য সংগ্ৰহ

শ্ৰেণী:বিত্তীয় প্ৰতিষ্ঠান
চিণ্ডী আমাইজা () কেনিয়াৰ এগৰাকী এইচ আই ভিএইডছ কৰ্মী তেওঁ নাইৰোবিত বাস কৰা এম পি এইচৰ ছাত্ৰী তেওঁ এইচ আই ভি ৰেচপন্সক অনুপ্ৰাণিত, ৰূপান্তৰ আৰু সংযোগ কৰিবলৈ অংশীদাৰিত্ব () অংশীদাৰ সংস্থা যুৱ আৰু কিশোৰ-কিশোৰী প্ৰজনন স্বাস্থ্য কাৰ্যসূচীৰ বাবে এম্বেছাদৰ ()ৰ সৈতে জড়িত তেখেতে ৱাই কেনিয়াৰ প্ৰতিষ্ঠাপকো, যি তেওঁৰ দৰে এইচ আই ভি ৰোগত আক্ৰান্ত যুৱক-যুৱতীসকলক ছটা পৃথক কেনিয়া সংস্থাৰ পৰা একত্ৰিত কৰি ৰাষ্ট্ৰীয় এ ৱাই পি এল এইচ আই ভি নেটৱৰ্কত একত্ৰিত কৰিছিল

 সক্ৰিয়তা 

২০১৭ চনৰ শেষৰ ফালে ৱাই কেনিয়া প্ৰতিষ্ঠা কৰাৰ কিছু সময়ৰ পিছতে আমাইজাই ৰাষ্ট্ৰীয় সমন্বয়ক হিচাপে গম পায় যে তেওঁৰ বহু সতীৰ্থই ম্যাদ উকলি যোৱা এণ্টিৰেট্ৰভাইৰেল ঔষধ গ্ৰহণ কৰি আছে  কেনিয়াই এই বিষয়টো কেনিয়াৰ স্বাস্থ্য মন্ত্ৰালয়ৰ ওচৰলৈ লৈ আহিছিল, যিয়ে প্ৰথমে কোনো সমস্যাৰ অস্তিত্ব অস্বীকাৰ কৰিছিল নেটৱৰ্কে প্ৰায় ৪০ জন যুৱকৰ সাক্ষ্য দাখিল কৰাৰ পিছত মন্ত্ৰালয়ে কয় যে এণ্টিৰেট্ৰ'ভাইৰেলৰ ছেল্ফ লাইফ ম্যাদ উকলি যোৱাৰ তিনি মাহৰ পিছত থাকে, কিন্তু আমাইজাৰ গোটৰ অধিক হেঁচাত মন্ত্ৰালয়ে জড়িত স্বাস্থ্য কেন্দ্ৰসমূহৰ সৈতে যোগাযোগ কৰি আক্ৰান্তসকলক সতেজ ঔষধ দিয়াৰ ব্যৱস্থা কৰে এই গোটটোৱে স্বাস্থ্য মন্ত্ৰালয় আৰু নেচনেল চিণ্ডেমিক ডিজিজ কণ্ট্ৰল কাউন্সিলৰ সিদ্ধান্তত অধিক এইচ আই ভি পজিটিভ লোকৰ পৰামৰ্শ লোৱাৰ বাবেও অভিযান চলাইছিল.

২০১৯ চনলৈকে ৱাই কেনিয়াৰ ছটা সদস্য সংগঠন আছিল৷ সকলোবোৰেই ১০৩০ বছৰ বয়সৰ লোকৰ নেতৃত্বত আৰু সেৱা আগবঢ়াইছিল প্ৰত্যেকেই বিভিন্ন বিষয়ৰ ওপৰত গুৰুত্ব আৰোপ কৰে, যেনে- লেনদেনমূলক যৌনতা, কিশোৰ-কিশোৰীৰ যৌন আৰু প্ৰজনন স্বাস্থ্য আৰু অধিকাৰ, মানসিক স্বাস্থ্য, যুৱতী মহিলা যৌনকৰ্মী আৰু মহিলা ড্ৰাগছ সেৱনকাৰী

আমাইজাই কেনিয়াৰ পৰিকল্পিত ইউনিভাৰ্চেল হেল্থ ক'ভাৰেজ (ইউ এইচ চি) উন্নত কৰাৰ বাবেও কাম কৰিছিল এইচআইভি ৰোগী যুৱক-যুৱতীসকলে ইয়াৰ আৰম্ভণিৰ বিৰুদ্ধে অভিযান চলাইছিল, কিয়নো ৰাষ্ট্ৰীয় স্বাস্থ্য বীমা পুঁজিয়ে স্বাস্থ্যসেৱাৰ সুবিধা লাভ কৰাৰ আগতে ৬ৰ পৰা ১২ মাহৰ বাবে ধন পৰিশোধ কৰিব লাগিব, আৰু ইয়াৰ কভাৰেজ কম আছিল তেওঁৰ সম্প্ৰদায়ৰ জৰীপ কৰি আমাইজাৰ গোটে ইউ এইচ চি পৰিকল্পনা উন্নত কৰাৰ বিষয়ে মতামত সংগ্ৰহ কৰে আৰু সেই ধাৰণাসমূহৰ কিছুমানক নিয়া এইডছ কৌশলগত কাঠামো ()ত অন্তৰ্ভুক্ত কৰাৰ পোষকতা কৰে 

তথ্যসূত্ৰ

শ্ৰেণী:কেনিয়াৰ নাৰী অধিকাৰ কৰ্মী
চিতল মাছ প্ৰধানকৈ ভাৰত, বাংলাদেশ, নেপাল আৰু পাকিস্তান প্ৰভৃতি দেশৰ সিন্ধু, গংগা, ব্ৰহ্মপুত্ৰ, মহানদী আদি বিভিন্ন নদীৰ অৱবাহিকা অঞ্চলতপোৱা যায়  ইংৰাজীত ইয়াক এবিধ নাইফ-ফিছ () অথবা ইণ্ডিয়ান ফেডাৰবেক ( ) বুলিও জনা যায় চিতল মাছৰ বৈজ্ঞানিক নাম ছিতলা ছিতলা ( ).  (2010). ,   , , . (2014).   :  .  

 বৰ্ণনা 
ভাৰতৰ অসম ৰাজ্যত পোৱা চিতল মাছ ইয়াৰ পিঠিত থকা বিশেষ ৰেখাসমূহ আৰু দেহত পিছ অংশত থকা পাতল ক'লা ৰঙৰ ফোটবোৰলৈ লক্ষ্য কৰক
চিতল মাছ দীঘলে খুব বেছি ১২২ ছে.মি.-লৈকে হোৱা দেখা যায়, কিন্তু সাধাৰণতে ইয়াক ৭৫ ছে.মি. দীঘল হোৱাহে দেখা যায় মাছটোৰ ৰং ৰূপালী তদুপৰি ইয়াৰ নেজৰ ফালে কিছুমান ঈষৎ ক'লা বৰণীয়া ফোট থাকে  ইয়াৰ লগত বহুত মিল থকা অন্য এক নিকট-সম্পৰ্কীয় প্ৰজাতি    - ৰ ক্ষেত্ৰত এই ফোটবোৰ চকু আকৃতিৰ হোৱা দেখা যায় এই দুই প্ৰজাতিৰ মাছে চিনাক্তকৰণৰ সময়ত সততে বিভ্ৰান্তিৰ সৃষ্টি কৰা দেখা যায়

,   , , . (2014).  :  . , .. (1992). 

 তথ্য উৎস 

 বাহ্যিক সংযোগ 
 1616        
 1616       
শ্ৰেণী:মাছ
চিতাৰা দেৱী (৮ নৱেম্বৰ ১৯২০  ২৫ নৱেম্বৰ ২০১৪) এগৰাকী বিখ্যাত ভাৰতীয় নৃত্য পটীয়সী শাস্ত্ৰীয় নৃত্যৰ অন্যতম কথকৰ তেওঁ এগৰাকী আগশাৰীৰ নৃত্যশিল্পী আছিল নৃত্যৰ জৰিয়তে বহুতো বঁটা আৰু সন্মান লাভ কৰা চিতাৰা দেৱী পৃথিৱীৰ বিভিন্ন ঠাইত কথক নৃত্য প্ৰদৰ্শন কৰিছে তাৰে ভিতৰত অন্যতম হল ১৯৬৭ চনত লণ্ডনৰ ৰয়েল এলবাৰ্ট হল আৰু কাৰ্ণেগী হল

২০১৪ চনৰ ২৫ নৱেম্বৰ তাৰিখে মুম্বাইৰ যশলোক হস্পিটেলত চিতাৰা দেৱীয়ে দীৰ্ঘদিনীয়া অসুস্থতাৰ পিছত মৃত্যু বৰণ কৰে
ব্যক্তিগত জীৱন
চিতাৰা দেৱীয়ে প্ৰথমে অভিনেতা নাজিৰ আহমেদ খানৰ লগত বিবাহপাশত আবদ্ধ হয় তেওঁলোকৰ বয়সৰ পাৰ্থক্য ১৬ বছৰ আছিল কিছুদিনৰ পিছতেই তেওঁলোকৰ বিবাহ বিচ্ছেদ হয় তাৰ পিছত তেওঁ চলচ্চিত্ৰ নিৰ্মাতা কে.আছিফৰ সৈতে বিয়াত বহে কিছুদিনৰ পিছত তেওঁৰ লগতো চিতাৰা দেৱীৰ বিবাহ বিচ্ছেদ হয়

দ্বিতীয় বিবাহ বিচ্ছেদৰ পিছত তেওঁ প্ৰতাপ বাৰতৰ লগত তৃতীয় বিবাহ কৰে:.-- তেওঁলোকৰ এটি পুত্ৰ সন্তান ৰঞ্জিত বাৰত ১৯৫০ চনত জন্ম হয়
শিল্পী জীৱন
চিতাৰা দেৱী এগৰাকী বিখ্যাত কথক নৃত্য শিল্পী আছিল ইয়াৰ লগতে তেওঁ ভাৰত নাট্যম আৰু অন্যান্য ভাৰতীয় লোকনৃত্যত পাৰ্গত আছিল তেওঁ ৰাছিয়াৰ বেলেট নৃত্য আৰু অন্যান্য পাশ্চাত্য নৃত্যও শিকিছিল বয়স বাঢ়ি অহাৰ লগে লগে তেওঁ নৃত্য কৰিবলৈ কমাই দি কিতাপ লিখিবলৈ আৰু কথকৰ ওপৰত গৱেষণা কৰিবলৈ আৰম্ভ কৰিছিল তেওঁ বলিউডৰ কেইবাগৰাকী বিখ্যাত অভিনেত্ৰী যেনে মধুবালা, ৰেখা, মালা সিনহা আৰু কাজলক কথকৰ প্ৰশিক্ষণ দিছিল

২০১৪ চনৰ ২৫ নৱেম্বৰ তাৰিখে মুম্বাইৰ যশলোক হস্পিটেলত চিতাৰা দেৱীয়ে দীৰ্ঘদিনীয়া অসুস্থতাৰ পিছত মৃত্যু বৰণ কৰে

বঁটা আৰু সন্মান
চিতাৰা দেৱীয়ে দেশ-বিদেশৰ বহু বঁটা আৰু সন্মান লাভ কৰিছে তাৰে ভিতৰত উল্লেখযোগ্য হল, সংগীত নাটক একাডেমী বঁটা (১৯৬৯), পদ্মশ্ৰী (১৯৭৩), কালিদাস সন্মান (১৯৯৫) আৰু নৃত্য নিপুণ সন্মান

তেওঁ পদ্মভূষণ গ্ৰহণ কৰিবলৈ অস্বীকাৰ কৰে তেওঁ ইয়াক অপমান বুলি অভিহিত কৰিছিল আৰু ভাৰত ৰত্নৰ বাহিৰে আন একো পুৰস্কাৰ গ্ৰহণ নকৰে বুলি উল্লেখ কৰিছিল

২০১৭ চনৰ ৮ নৱেম্বৰ তাৰিখে তেওঁৰ ৯৭তম জন্মদিনত গুগুলে এক ডুডুল জাৰি কৰিছিল:..--97-:..?3

১৬ বছৰ বয়সত কবিগুৰু ৰবীন্দ্ৰনাথ ঠাকুৰে তেওঁৰ নৃত্য দেখি নৃত্য সম্ৰাজ্ঞী উপাধি প্ৰদান কৰিছিল আৰু পিছলৈ তেওঁ নৃত্য সম্ৰাজ্ঞী আৰু কথকৰ ৰাণী হিচাপে জনাজাত হল

তথ্য উৎস

বাহ্যিক সংযোগ
 
চিতাৰা দেৱীৰ দুৰ্লভ চিত্ৰ

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় নৃত্যশিল্পী
শ্ৰেণী:পদ্মশ্ৰী বঁটা বিজয়ী
শ্ৰেণী:সংগীত নাটক একাডেমী বঁটা বিজয়ী
চিতিপটি হৈছে মহিলা সকলে মূৰত বা শিৰত পৰিধান কৰা এবিধ অলংকাৰ ইয়াক বিশেষকৈ বিয়াৰ দিনা আৰু নোৱাই -তোলনী বিয়াৰ দিনা কাইনাক পিন্ধোৱা হয় ইয়াৰ তিনিটা ভাগ থাকে মাজৰ ভাগ শিৰৰ সেওঁতাৰে পিন্ধাই দিয়া হয় আৰু কাষৰ হাৰ দুডালে কইনাৰ মুখখন বাওৰে বন্ধাৰ দৰে বান্ধি ৰাখে চিতিপটিৰ লটকনটো কপালৰ মাজভাগত অলপ ওপৰৰ ফালে পৰি থকাকৈ পৰিধান কৰা হয় ই মহিলাৰ শিৰৰ শোভাবৰ্ধন কৰে সেইবাবে চিতিপটিৰ শিৰশোভাও বোলা হয় প্ৰাচীন কালৰ চিতিপটিৰ লটকনটো তৰাৰ গঢ়ৰ আছিল ধ্ৰুবতৰাই চন্দ্ৰ অদিক জ্যোতিষ্মান কৰাৰ দৰে কপালৰ তৰাগঢ়ী চিতিপটি লটকনটোৱে তিৰোতামানুহৰ মুখখন অধিক উজ্জ্বল কৰি তোলে বুলিয়েই তৰাসদৃশ লটকনটো চিতিপটিত আঁৰি লোৱা হৈছিল পিছত তৰা সলনি অনেক ন ন আৰ্হিৰে ইয়াক তৈয়াৰ কৰিবলৈ লোৱা হ'ল কিছুমান বাখৰ খটোৱা গঢ়ৰ লটকনো ওলায় ই মহিলাৰ কপালত জিলিকি থাকে চিতিপটিৰ হাৰৰ শেষৰ অংশ চুলিত মাৰিবলৈ হাকোটা লগোৱা থাকে চিতিপটিৰ পৰিধান কৰাৰ আঁৰত এটি জনবিশ্বাস প্ৰচলিত আছে সেইটো হৈছে তিৰোতা মানুহৰৰ মূৰত জেঠী পৰাটো মংগলৰ চিন সেয়েহে অসমীয়া তিৰোতাৰ মূৰত জেঠীনেজীয়া চিতিপটি পৰিধান কৰিছিল সুৱৰ্ণৰ জেঠী বুলি জেঠীনেজীয়া চিতিপটি এবিধৰো পূৰ্বতে প্ৰচলন আছিল নৃত্য পৰিৱেশন কৰোঁতে প্ৰয়োজন অনুসাৰে শিল্পী গৰাকীয়ে চিতিপটি ব্যৱহাৰ কৰে

তথ্য উৎস
চিত্ৰ চিন্তা () গৌহাটী চাইন ক্লাৱৰ দ্বাৰা বছৰেকীয়া ভাৱে প্ৰকাশিত এখন চলচ্চিত্ৰ আলোচনী এই আলোচনীখনৰ গুৰিধৰোঁতা আছিল অসমৰ উল্লেখযোগ্য চলচ্চিত্ৰ নিৰ্মাতা ড ভবেন্দ্ৰ নাথ শইকীয়া  তেখেতে এই আলোচনীখন প্ৰথমৰ খণ্ড কেইটা নিয়মিতভাৱে প্ৰকাশ কৰিছিল  বৰ্তমান এই আলোচনীখন এখন পৰিপূৰ্ণ চলচ্চিত্ৰ আলোচনীলৈ পৰিণত হৈছে  এই আলোচনীখনে প্ৰাগ চিনে এৱাৰ্ডৰ দৰে সন্মানীয় বঁটা লাভ কৰিব সক্ষম হৈছিল

লগতে চাওক
অসমৰ বাতৰি কাকত আৰু আলোচনীৰ তালিকা

তথ্য সংগ্ৰহ

বাহ্যিক সংযোগ
    

শ্ৰেণী:অসমীয়া আলোচনী
এতিয়ালৈকে উদ্ধাৰ হোৱা অসমীয়া ভাষাৰ আটাইতকৈ পুৰণি সচিত্ৰ পুৰণি কালৰেপৰাই এক চিত্ৰচৰ্চাৰ পৰম্পৰা আছিল যদিও চিত্ৰ-ভাগৱতৰ আগৰ প্ৰমাণ্য উদাহৰণ আমাৰ হাতত আজি নাই আলোচ্য 'চিত্ৰ-ভাগৱত' খনি এই মহাভাগৱতৰ 'প্ৰথম অংশ' বা 'আদ্য দশম'ৰ আধাৰত সচিত্ৰ কৰা হৈছিল মূল সচিত্ৰ পুথিখন 'আদ্য দশম' বা 'আদি দশম' তাকে হৰিনাৰায়ণ দত্ত বৰুৱাই ১৯৪৯ খ্ৰীষ্টাব্দত 'চিত্ৰ-ভাগৱত' নামত ছপা কৰি ৰাইজৰ আগলৈ উলিয়াই দিয়ে তেতিয়াৰ পৰাহে এই সচিত্ৰ পুথিখনক সকলোৱে 'চিত্ৰ-ভাগৱত' বুলি ক'বলৈ লয় মূল পুথিখন নগাঁৱৰ বালি সত্ৰৰ পৰা উদ্ধাৰ কৰা হৈছিল মূল পুথিখনৰ এটা পৃষ্ঠাত ১৪৬১ শকটো লিখালৈ চাই কোনো কোনোৱে এই পুথি ১৫৩৯ খ্ৰীষ্টাব্দতে অৰ্থাৎ শংকৰদেৱৰ জীৱন কালৰ ভিতৰতে সচিত্ৰ কৰা হৈছিল বুলি ভাবে 'চিত্ৰ-ভাগৱত' ৰ সম্পাদনাত হৰিনাৰায়ণ দত্তবৰুৱাই উল্লেখ কৰিছে যে শংকৰদেৱৰ জীৱনকালত শংকৰদেৱৰ অনুমোদনক্ৰমে তেখেতে নিজে আগত থাকি আদ্য দশমৰ চিত্ৰসমূহ অঁকোৱা ন'হলেও শংকৰদেৱে আগতে কৰোৱা বা অনুমোদন  জনোৱা চিত্ৰৰ চানেকিৰ আধাৰ পাছত কোনোবা খনিকৰে কোনোবা সত্ৰত হয়তো নতুনকৈ নকল কৰি সচিত্ৰ কৰিছিল সেই কথা হয়তো হ'ব পাৰে 'চিত্ৰ-ভাগৱত' ৰ প্ৰথম চিত্ৰখন শুকদেৱ আৰু পৰীক্ষিত সত্ৰীয়া চিত্ৰশৈলী দুটা প্ৰধান বৈশিষ্ট্যৰে সমৃদ্ধ এই চিত্ৰখনিৰ পশ্বাৎপট হেঙুলীয়া আৰু ধেনুভিৰীয়া ক্ষেত্ৰৰে আবৃত সূৰ্য, বৰুণ, বায়ু, অগ্নি, বসুমতি, ইন্দ্ৰ, কুবেৰ , চন্দ্ৰ, যম, নাৰদ, মহেশ, যোগাময় আদি সকলো দেৱ-দেৱী, অসুৰ, মানৱ, সকলোৰে মুখ একাষৰীয়াকৈ অঁকা এইটোও সত্ৰীয়া চিত্ৰশৈলীৰ এটা উল্লেখযোগ্য বৈশিষ্ট্য  মাত্ৰ কেইখনমান চিত্ৰত পদ্মাসনত বহি থকা বিষ্ণু, ৰাজহংসৰ ওপৰত আৰোহণ কৰি থকা চতুৰ্মুখী ব্ৰক্ষ্মা, অষ্টভূজা কাত্যায়নী, অনন্তই ছত্ৰৰ তলত নিজৰ কোলাত বহুৱাই লোৱা চতুৰ্ভূজী নাৰায়ণ, বসুদেৱ-দৈৱকীক কৃষ্ণই নিজৰূপে দেখা দিওঁতে কৃষ্ণ, কৃষ্ণই ময়ুৰক সিয়াৰোঁতে অষ্টভূজী অম্বিকা দেৱী, এই সকলক সন্মুখৰ পৰা অঁকা হৈছে 'চিত্ৰ-ভাগৱত'ৰ নাৰী চৰিত্ৰসমূহৰ প্ৰায় সকলোৰে সাজ-পোছাক একেই ধৰণেৰে পিন্ধা দেখুৱাইছে নাৰীসকলে সযতনে নেঘেৰী খোপাৰ দৰে খোপা বন্ধা আৰু তাৰে কিছুমান খোপাত ফুলৰ মালা লগোৱা, পুৰুষ নাৰী উভয়ৰে ডিঙিত মণিহাৰ, কৃষ্ণৰ বাজুবন্ধন আৰু মণি বন্ধনেৰে দেহ শোভিত পৰীক্ষিত ৰজাৰো মণিবন্ধ অলংকাৰৰে শোভিত বিপৰীতে শুকদেৱ উপবীত সহিতে বস্ত্ৰহীন শুকদেৱৰ কেশ দীঘলকৈ পৃষ্ঠদেশ আৰু কিছু বুকুৰ ফালে বাগৰি যোৱা দুই এখন চিত্ৰিকাত নন্দৰ দাড়ি-গোফ অঁকাৰ বিপৰীতে অসুৰবিলাকৰ সকলো চিত্ৰিকাৰে দাড়ি-গোফ অঁকা হৈছে 'চিত্ৰ-ভাগৱত' ৰ চিত্ৰসমূহৰ থলুৱা চৰাই-চিৰিকতি আৰু জীৱ- জন্তুৰ চিত্ৰায়ণে স্থানীয় শৈলীটোক বিশিষ্টতা প্ৰদান কৰাৰ লগতে সোণত সুৱগা চৰাইছে চিত্ৰৰ দেৱতাসকলে তেওঁলোকৰ বাহনসমূহত আৰোহণ কৰি থকা ; কংস, শ্ৰীকৃষ্ণ আৰু বলৰাম, অক্ৰুৰৰ ৰথৰ ঘোঁৰা, নন্দৰ গাড়ীৰ বলধ, বিভিন্ন দৃশ্যত হাতী, গাই, চেঁউৰি-দমৰা, ম'হ , বান্দৰ, ছাগলী, বাঘ, সিংহ, মৃগ, মেথোন, বৰা আদি জন্তুৰ চিত্ৰৰ লগতে ৰাজহাঁহ, ময়ুৰ আৰু অন্যান্য সৰু-বৰ স্থানীয় চৰাইৰ ৰূপাংগই বৃন্দাবনত ৰূপায়ণত স্থানীয় সৌন্দৰ্যৰ ছাপ পৰিছে 'চিত্ৰ-ভাগৱত' ত নানা ধৰণৰ বাদ্যৰ চিত্ৰণো মনকৰিবলগীয়া নানা আকাৰৰ শংখ, মৃদংগ, তাল, কালি, বাঁহী, ডম্বৰু, ডবা, ঢোল, বীণা আদি দেৱতাসকল, গন্ধৱ, কৃষ্ণ, শিৱ, নাৰদ আদি বিভিন্ন ধৰণৰ চৰিত্ৰত শোভা পাইছে বিভিন্ন চিত্ৰিকাত বিভিন্ন উপলক্ষত শৰাই, বঁটা, গছা, ধূপদানী, চাকি, চত্ৰ, দধিমথা যতন, উৰাল, কলহ, হোমৰ সঁজুলি, কান্ধ মাৰি আদিৰ চিত্ৰ আঁকি খনিকৰে 'চিত্ৰ-ভাগৱত' ত স্থানীয় ৰহন সানিছে
তথ্য সংগ্ৰহ

শ্ৰেণী:অসমীয়া গ্ৰন্থ
চিত্ৰকূট হ'ল মন্দাকিনী নদীৰ পাৰত অৱস্থিত ভাৰতৰ আটাইতকৈ প্ৰাচীন তীৰ্থস্থানসমূহৰ ভিতৰত এখন উত্তৰ প্ৰদেশত ৩৮.২ কিঃমিঃ ক্ষেত্ৰত অৱস্থিত শান্ত আৰু সুন্দৰ চিত্ৰকূট হৈছে প্ৰকৃতি আৰু ভগৱানৰেই অনুপম দান চাৰিওফালে বিয়পি থকা বিন্ধ্য পৰ্বতমালা আৰু বনেৰে আৱৰা চিত্ৰকূটক অনেক আশ্চৰ্য্যৰ পাহাৰ বুলি কোৱা হয় কোৱা হয় যে ভগৱান ৰামে সীতা আৰু লক্ষ্মণৰ সৈতে বনবাসৰ চৈধ্য বৰ্ষৰ এঘাৰ বৰ্ষ চিত্ৰকুটতেই কটাইছিল এই স্থানতেই ঋষি অত্ৰি আৰু সতী অনসূয়াই ধ্যান কৰিছিল ব্ৰহ্মা, বিষ্ণু আৰু মহেশ্বৰে চিত্ৰকূটতেই সতী অনসূয়াৰ ঘৰত জন্ম লৈছিল

 মুখ্য আকৰ্ষণ 

 কামদগিৰি 
এই পবিত্ৰ পৰ্বতৰ প্ৰায় ধাৰ্মিক মহত্ব আছে শ্ৰদ্ধালুসকলে কামদগিৰি পৰ্বতৰ ৫ কিঃমিঃৰ পৰিক্ৰমা কৰি নিজৰ মনোকামনাবোৰ পূৰ্ণ হোৱাৰ কামনা কৰে জংঘলেৰে পৰিপূৰ্ণ এই পৰ্বতৰ তলত অধিক মঠ-মন্দিৰ বনোৱা আছে চিত্ৰকূটৰ লোকপ্ৰিয় কামতানাথ আৰু ভৰত মিলাপ মন্দিৰো ইয়াতেই আছে
চিত্ৰকূটত ৰামঘাট

 ৰামঘাট 
ৰামঘাট হ'ল সেইটো ঘাট য'ত প্ৰভু ৰামে সদায় স্নান কৰিছিল এই ঘাটতেই ৰাম ভৰত মিলাপ মন্দিৰ আছে আৰু এই ঘাটতেই গোস্বামী তুলসীদাসৰ প্ৰতিমাও আছে মন্দাকিনী নদীৰ পাৰত নিৰ্মিত ৰামঘাটত অনেক ধাৰ্মিক কাৰ্যকলাপ চলিয়ে থাকে ঘাটত গেৰুৱা বস্ত্ৰ ধাৰণ কৰা সাধু-সন্তসকলে ভজন-কীৰ্তন কৰি থকা পৰিলক্ষিত হয়

 জানকী কুণ্ড 
ৰামঘাটৰ পৰা ২ কিঃমিঃ দূৰত মন্দাকিনী নদীৰ পাৰত জানকী কুণ্ড অৱস্থিত জনকৰ পুত্ৰী হোৱা কাৰণে সীতাক জানকী বুলি কোৱা হয় কোৱা হয় যে জানকীয়ে ইয়াত স্নান কৰিছিল জানকী কুণ্ডৰ সমীপত ৰাম জানকী ৰঘুবীৰ মন্দিৰ আৰু সংকটমোচন মন্দিৰ আছে

 স্ফটিক শিলা 
জানকী কুণ্ডৰ পৰা কিছু দূৰত মন্দাকিনী নদীৰ পাৰত স্ফটিক শিলা অৱস্থিত কোৱা হয় যে এই শিলাতেই সীতাৰ ভৰিৰ চিন মুদ্ৰিত আছে এই শিলাত ৰাম আৰু সীতাই বহি চিত্ৰকূটৰ সুন্দৰতা উপভোগ কৰিছিল  
মন্দাকিনী নদীৰ পাৰত অনসূয়া আশ্ৰম

 অনসূয়া অত্ৰি আশ্ৰম 
স্ফটিক শিলাৰ পৰা প্ৰায় ৪ কিঃমিঃ দূৰত ঘন বনেৰে আৱৰা অনসূয়া অত্ৰি আশ্ৰম অৱস্থিত এই আশ্ৰমতেই অত্ৰি মুনি, অনসূয়া, দত্তাত্ৰেয় আৰু দুৰ্বাশা মুনিৰ প্ৰতিমা স্থাপিত আছে

 গুপ্ত গোদাৱৰী 
নগৰৰ পৰা ১৮ কিঃমিঃ দূৰত গুপ্ত গোদাৱৰী অৱস্থিত ইয়াত দুটা গুহা আছে এটা গুহা বহল তথা ওখ প্ৰৱেশদ্বাৰ সংকীৰ্ণ হোৱা হেতু ইয়াত সহজতে প্ৰৱেশ কৰাৰ অসুবিধা হয় গুহাৰ অন্তত এটা সৰু নদী আছে যাক গোদাবৰী নদী বুলি কোৱা হয় দ্বিতীয় গুহাটো দীঘল আৰু সংকীৰ্ণ যাৰ ফলত সদায় পানী প্ৰবাহিত হৈ থাকে কোৱা হয় যে এই গুহাৰ শেষত ৰাম আৰু লক্ষ্মণে সভা পাতিছিল

 হনুমান ধাৰা 
300300হনুমান ধাৰাত অৱস্থিত মন্দিৰ
পাহাৰৰ শীৰ্ষত অৱস্থিত হনুমান ধাৰাত হনুমানৰ এটা বিশাল মূৰ্তি আছে মূৰ্তিৰ সন্মূখৰ পুখুৰীত নিজৰাৰ পৰা পানী পৰি থাকে কোৱা হয় যে এই ধাৰা শ্ৰীৰামে লংকা দহন কৰি অহা হনুমানৰ আৰামৰ বাবে নিৰ্মাণ কৰিছিল পাহাৰৰ শীৰ্ষত "সীতা পাকঘৰ" আছে ইয়াৰ পৰা চিত্ৰকূটৰ সুন্দৰ দৃশ্য উপভোগ কৰিব পাৰি

 ভৰতকূপ 
কোৱা হয় যে ভগৱান ৰামৰ ৰাজ্য অভিষেকৰ কাৰণে ভৰতে ভাৰতৰ গোটেই নদীসমূহৰ পানী একত্ৰিত কৰি ইয়াত ৰাখিছিল অত্ৰি মুনিৰ পৰামৰ্শমতে ভৰতে পানী এটা কূপত ৰাখিছিল এই কূপেই ভৰত কূপ নামেৰে জনাজাত

 তথ্য সংগ্ৰহ 

 বাহ্যিক সংযোগ 
     
  
  
     :  ( )
         ()

শ্ৰেণী:ভাৰতৰ পৰ্যটনস্থলী
শ্ৰেণী:তীৰ্থস্থান
শ্ৰেণী:ভাৰতৰ নগৰ মহানগৰ
চিত্ৰজিৎ শইকীয়া (জন্ম-১৯৮২) এগৰাকী সাহিত্যিক, সমালোচক, অধ্যাপক৷ মূলতঃ অসমীয়া সমালোচনা সাহিত্যৰ লগত জড়িত৷ তেখেত দুলীয়াজান মহাবিদ্যালয়ৰ অসমীয়া বিভাগৰ অধ্যাপক৷ সাতসৰী, প্ৰকাশ, গৰীয়সীৰ লগতে অসমৰ ভালেমান বাতৰি কাকতত তেওঁ প্ৰবন্ধ প্ৰকাশ কৰাৰ লগতে কেইবাখনো গ্ৰন্থ প্ৰকাশ আৰু সম্পাদনা কৰিছে৷

জন্ম আৰু বংশ পৰিচয়
চিত্ৰজিৎ শইকীয়াৰ জন্ম হৈছিল ১৯৮২ চনত লখিমপুৰ জিলাৰ পহুমৰা অঞ্চলৰ খাগৰী গাঁৱত৷ সাহিত্য সমালোচনাৰ অনুশীলন, নিৰীক্ষণ প্ৰকাশন, বেটুপাতৰ পৰা সংগ্ৰহীত পিতৃৰ নাম গিৰীধৰ শইকীয়া আৰু মাতৃৰ নাম অম্বিকা শইকীয়া 

শিক্ষা
তেখেতে নৰ্থ লখিমপুৰ কলেজৰ পৰা ২০০৩ চনত অসমীয়া বিভাগৰপৰা স্নাতক আৰু ২০০৫ চনত ডিব্ৰুগড় বিশ্ববিদ্যালয়ৰপৰা স্নাতকোত্তৰ ডিগ্ৰী গ্ৰহণ কৰে৷ লগতে একেখন বিশ্ববিদ্যালয়ৰপৰাই ২০০৭ চনত এম.ফিল. ডিগ্ৰী আৰু ২০১৩ চনত সন্মানীয় ডক্টৰেট ডিগ্ৰী লাভ কৰে৷ সাহিত্য সমালোচনাৰ অনুশীলন, নিৰীক্ষণ প্ৰকাশন, বেটুপাতৰ পৰা সংগ্ৰহীত তেওঁৰ গৱেষণাৰ বিষয় হল-লুম্মেৰ দাইৰ উপন্যাসৰ সামাজিক-সাংস্কৃতিক মূল্যায়ন

প্ৰকাশিত গ্ৰন্থ
অনুসন্ধিৎসা, কথা প্ৰকাশন, ২০১০
প্ৰবন্ধ বিমৃশা, নিৰীক্ষণ প্ৰকাশন, ২০১৫
সাহিত্য সমালোচনাৰ অনুশীলন, নিৰীক্ষণ প্ৰকাশন, ২০১৫

সম্পাদিত গ্ৰন্থ
জনজাতীয় মূলৰ অসমীয়া উপন্যাসিকৰ উপন্যাসঃ বিচাৰ আৰু বিশ্লেষণ, বনলতা, ২০১৭
অসমীয়া ভ্ৰমণ সাহিত্য সমীক্ষা, অসম সাহিত্য সভা, ২০১৮
নিৰ্বাচিত অসমীয়া চুটিগল্প, দুলীয়াজান মহাবিদ্যালয়, ২০১৯ (সম্পাদনা সহযোগী- মনোজ কুমাৰ দত্ত, মুনমী কোঁৱৰ)
প্ৰকৃতিঃ চিন্তন আৰু মনন, ২০১৯ (সম্পাদনা সহযোগী- জ্যোতিমালি মহন্ত)
সমাজ সাহিত্য সংস্কৃতি, ২০১৯
সত্ৰায়ন, ২০১৯

তথ্যসূত্ৰ

শ্ৰেণী:অসমীয়া শিক্ষাবিদ
শ্ৰেণী:জীৱিত ব্যক্তি
চিত্ৰলেখা () ১৯৬৪ চনত মুক্তিপ্ৰাপ্ত এখন হিন্দী ভাষাৰ ভাৰতীয় চলচ্চিত্ৰ কিদাৰ শৰ্মাৰ দ্বাৰা পৰিচালিত চলচ্চিত্ৰখনৰ মুখ্য চৰিত্ৰত অভিনয় কৰিছে অশোক কুমাৰ, প্ৰদীপ কুমাৰ আৰু মীনা কুমাৰীয়ে ১৯৩৪ চনত প্ৰকাশিত ভগৱতী চৰণ বৰ্মাৰ একে নামৰ হিন্দী উপন্যাস এখনৰ আধাৰত চলচ্চিত্ৰখন নিৰ্মাণ কৰা হৈছিল চলচ্চিত্ৰখনৰ সংগীত পৰিচালক আছিল ৰোশন আৰু গীতিকাৰ আছিল চাহিৰ লুধিয়ানৱী ছনছাৰ চে ভাগে ফিৰতে হো আৰু মন ৰে, তু কাহে না ধীৰ ধৰে গীতদুটাৰ বাবে চলচ্চিত্ৰখনে অধিক জনপ্ৰিয়তা লাভ কৰিছিল ২০১০ চনত আউটলুক ইণ্ডিয়া আলোচনীখনে ৩০ গৰাকী প্ৰসিদ্ধ ভাৰতীয় সুৰকাৰ, গীতিকাৰ আৰু কণ্ঠশিল্পীক তেওঁলোকৰ সৰ্বকালৰ প্ৰিয় হিন্দী গীতসমূহৰ নাম সোধা হৈছিল শীৰ্ষৰ ২০টা গীতৰ এখন তালিকাও প্ৰস্তুত কৰি উলিওৱা হৈছিল য'ত মন ৰে, তু কাহে ধীৰ ধৰে গীতটোৱে তালিকাখনৰ শীৰ্ষত স্থান দখল কৰিবলৈ সক্ষম হৈছিল

এই চলচ্চিত্ৰখন ১৯৪১ চনত কিদাৰ শৰ্মাই পৰিচালনা কৰা চিত্ৰলেখাৰ পুনৰ্নিমাণ ১৯৪১ চনত নিৰ্মাণ কৰা চলচ্চিত্ৰখন বাণিজ্যিকভাৱে সফল হৈছিল যদিও ১৯৬৪ চনত নিৰ্মাণ কৰা চিত্ৰলেখাই বক্স অফিচত ভাল ফলাফল লাভ নকৰিলে উল্লেখযোগ্য যে, এইখনেই মীনা কুমাৰীয়ে অভিনয় কৰা প্ৰথম ৰঙীণ চলচ্চিত্ৰ

অভিনয় শিল্পী
 মীনা কুমাৰী (চিত্ৰলেখা)
 অশোক কুমাৰ (যোগী কুমাৰগিৰি)
 প্ৰদীপ কুমাৰ (আৰ্য্যপুত্ৰ সামন্ত বীজগুপ্ত)
 মেহমুদ (ব্ৰহ্মচাৰী শ্বেতাংক)
 মিনু মমতাজ (লিগিৰী)
 জেব ৰেহমান (সম্ৰাট চন্দ্ৰগুপ্ত)
 আচলা সচদেৱ (গায়ত্ৰী দেৱী)
 বেলা বসু (দেৱী মহামায়া)
 ছোভা ছামৰ্থ (যশোধৰা)

সংগীত
চলচ্চিত্ৰখনৰ সংগীত পৰিচালনা কৰিছিল ৰোশনে আৰু গীতৰ কথা আছিল চাহিৰ লুধিয়ানৱীৰ 

তথ্যসূত্ৰ

বাহ্যিক সংযোগ
 

শ্ৰেণী:হিন্দী চলচ্চিত্ৰ
চিত্ৰলেখা () ১৯৪১ চনৰ কিদাৰ শৰ্মা পৰিচালিত এখন ভাৰতীয় হিন্দী ছবি ১৯৩৪ চনত ৰচিত ভাগৱতী চৰণ বাৰ্মাৰ একে নামৰ হিন্দী উপন্যাসৰ আধাৰত ছবিখন নিৰ্মাণ কৰা হৈছে ইয়াৰ সংগীত বিখ্যাত শাস্ত্ৰীয় সংগীতজ্ঞ উস্তাদ ঝাণ্ডে খানৰ ছবিখন যোগে "সুন সুন নীলকমল মুস্কায়ে", "সেইয়া ছাৱাৰে ভায়ে বাৱাৰে", আৰু "তুম যাও বড়ে ভগৱান বনে, ইনছান বনো" আদি গীত জনপ্ৰিয় হৈছিল খানে ভৈৰৱী আৰু আশাৱৰীৰ দৰে ধ্ৰুপদী ৰাগক সংগীতত ব্যৱহাৰ কৰিছিল, যাৰ ফলত ই ধ্ৰুপদী ভিত্তিক হিন্দী চলচ্চিত্ৰ গীতৰ বাবে প্ৰভাৱশালী হৈ পৰিছিল  , . 282 , . 270

১৯৪১ চনৰ দ্বিতীয় সৰ্বাধিক উপাৰ্জন কৰা ভাৰতীয় ছবি আছিল  চিত্ৰলেখাৰ যোগেদি অভিনেতা ভাৰত ভূষণে আত্মপ্ৰকাশ কৰিছিল, যিয়ে পিছলৈ বৈজু বাৱৰা (১৯৫২) ছবিৰে খ্যাতি অৰ্জন কৰিছিল , . 533 চিত্ৰলেখাৰ চৰিত্ৰত মেহতাবক "পাৰফেক্ট" বুলি অনুভৱ কৰি শৰ্মাই মেহতাবক কাষ্ট কৰিছিল ছবিখনৰ বিখ্যাত গা ধোৱা দৃশ্যটোৰ জৰিয়তে মেহতাবে খ্যাতি আৰু কুখ্যাতি দুয়োটা অৰ্জন কৰে 

১৯৬৪ চনত শৰ্মাই ছবিখন একে নামত পুনৰ নিৰ্মাণ কৰিছিল; অভিনয় কৰিছিল মীনা কুমাৰী আৰু প্ৰদীপ কুমাৰে

প্ৰসংগ

গ্ৰন্থপঞ্জী
 
 
বাহ্যিক সংযোগ
 
শ্ৰেণী:ভাৰতৰ নাৰী সম্পৰ্কীয় চলচ্চিত্ৰ
শ্ৰেণী:গণিকা বিষয়ক ভাৰতীয় চলচ্চিত্ৰ
শ্ৰেণী:১৯৪১ বৰ্ষৰ চলচ্চিত্ৰ
শ্ৰেণী:হিন্দী চলচ্চিত্ৰ
উদ্যানৰ ভিতৰৰ দৃশ্য
অসমৰ শোণিতপুৰ জিলাৰ তেজপুৰ নগৰৰ এখন ঐতিহাসিক উদ্যান পূৰ্বতে এই উদ্যানৰ নাম ক'ল পাৰ্ক আছিল চিত্ৰলেখা উদ্যানক তেজপুৰৰ এক যাদুঘৰ বুলিব পাৰি

ইতিহাস
১৯০৬ চনত সেই সময়ৰ উপায়ুক্ত এইচ ডব্লিউ জি ক'লে (   ) তেজপুৰৰ বিভিন্ন ঠাইত আলাই-আথানি হৈ পৰি থকা মনোমহা শিলত খোদিত মূৰ্তি গোটাই এক উদ্যান গঢ়াৰ চেষ্টা কৰিছিল পোনতে এই স্থানৰ মাটিখিনি জনৈক কালিপদ সেন নামৰ "বঙালী" ভদ্ৰলোক এজনৰ আছিল তাৰপিছ্ত তেজপুৰ পৌৰসভাই মাটিটুকুৰা পাঁচশ টকাত কিনি লৈ তাত উদ্ধাৰ হোৱা শৈলভাস্কৰ্য্যসমূহ স্থাপন কৰি উদ্যানৰূপে গঢ়ি তোলে ক'লৰ মৃত্যুৰ পাছত পিছৰজন উপায়ুক্ত এফ ডব্লিউ ষ্টঙে ক'লৰ স্মৃতিত এই উদ্যান সম্পূৰ্ণ কৰি তোলে সেয়ে ইয়াৰ নাম "ক'ল পাৰ্ক" হয় কিন্তু পিছলৈ ইয়াৰ নাম "চিত্ৰলেখা উদ্যান" ৰখা হয় উদ্যানখনত থকা শৈল ভাস্কৰ্যসমূহ কোনো কোনোৱে বাণ ৰজাৰ দিনৰ বুলি অনুমান কৰে আন কিছুমানৰ মতে অষ্টম-নৱম শতিকাৰ শালস্তম্ভ বংশৰ

দীঘলীয়া শিলৰ পেনেলসমূহত থকা বিভিন্ন ভঙ্গিমাৰ মূৰ্তি

উদ্যানৰ বিভিন্ন সামগ্ৰী
এই উদ্যানত ঐতিহাসিক হাৰুপেশ্বৰ ৰাজধানীৰ ৰাজকাৰেঙৰ শৈলস্তম্ভ, শিল কটা আঠপহীয়া পদুম ফুল, বিভিন্ন লাস্য মুদ্ৰাৰ দীঘলীয়া শিল, দশাৱতাৰ মূৰ্তি, দুয়ো কাষে লতাৰে কটা শোভিত স্তম্ভ, বুদ্ধৰ মূৰ্তি আদি আছে উদ্যানখনত থকা দীঘলীয়া শিলৰ পেনেলসমূহত আছে স্যমন্ত হৰণৰ দৃশ্য, ঢোলত চাপৰ পৰা ঢুলীয়া, নাচনি, বিহু আৰু আন আন লাস্য মুদ্ৰাৰ সৈতে দ্বাৰপাল, ব্ৰহ্মা, বিষ্ণু, মহেশ্বৰৰ মূৰ্তি আদি নলা, হোলা, খাল, বিল আদিত পৰি থকা শিল, উপায়ুক্ত কাৰ্য্যালয়ৰ গৃহ নিৰ্মাণৰ সময়ত উদ্ধাৰ হোৱা বা কাছাৰীৰ সম্মুখত পোৱা শৈল ভাস্কৰ্য্যসমূহৰ লগতে ডন বস্ক বিদ্যালয়ৰ সম্মুখত পোৱা বিভিন্ন শিলা স্তম্ভ ইয়াত সজাই ৰখা হৈছে

ইয়াত সংৰক্ষিত শিলাস্তম্ভসমূহ নান্দীমুখ, পদুম আৰু লতাফুলেৰে সুশোভিত ইংৰাজী 'ইউ' () আখৰটোৰ দৰে এটা প্ৰাচীন পুখুৰীৰে আগুৰা এই উদ্যান তথা উদ্যানৰ শৈল ভাস্কৰ্যই সততে পৰ্যটকক আকৰ্ষণ কৰে

প্ৰসঙ্গ পুথি
 বিশ্ব ঐতিহ্য, শান্তনু কৌশিক বৰুৱা
 

বাহ্যিক সংযোগ
 :.. 

শ্ৰেণী:শোণিতপুৰ জিলাৰ পৰ্যটনস্থলী
শ্ৰেণী:তেজপুৰ
শ্ৰেণী:অসমৰ পুৰাতাত্বিক স্থান
চিত্ৰলেখা (; ) আছিল শ্ৰীকৃষ্ণৰ নাতি অনিৰুদ্ধৰ পত্নী ঊষাৰ সখী তেওঁৰ দেউতাক আছিল শোণিতপুৰ (বৰ্তমানৰ তেজপুৰ) -ৰ ৰজা বাণাসুৰৰ মন্ত্ৰী কুম্ভাণ্ড চিত্ৰলেখা এগৰাকী চিত্ৰকৰ আছিল

 কিংবদন্তি 
প্ৰতাপী অসুৰ ৰজা বাণাসুৰে এখন ডাঙৰ ৰাজ্য শাসন কৰিছিল বিষ্ণুৰ কথা মতে বিশ্বকৰ্মাই প্ৰদান কৰা ৰাসলিংগক তেওঁ পূজা কৰিছিল শিৱই তাণ্ডৱ নৃত্য কৰিলে ভক্ত বাণে তেওঁৰ সহস্ৰ বাহুৰে মৃদংগ বজাইছিল বাণৰ ভক্তিত সন্তুষ্ট হৈ শিৱই তেওঁক বৰ দিয়ে আৰু বাণক ৰক্ষা কৰিব বুলি প্ৰতিশ্ৰুতি দিয়ে সময়ৰ লগে লগে বাণ নিষ্ঠুৰ আৰু দাম্ভিক হৈ উঠে বহুতো ডেকাই কন্যাৰ পাণি গ্ৰহণ কৰিবলৈ বিচৰাত তেওঁ জীয়ৰী ঊষাক অগ্নিগড়ৰ দুৰ্গত বন্দী কৰি ৰাখে

এদিন ঊষাই সপোনৰ এজন পুৰুষক দেখা পাই প্ৰেমত পৰে ঊষাৰ সখী আছিল বাণ ৰজাৰ মন্ত্ৰী কুম্ভাণ্ডৰ জী চিত্ৰলেখা প্ৰতিভাবান চিত্ৰকৰ চিত্ৰলেখাই বহু ছবি আঁকি দেখুৱাই সপোনৰ পুৰুষজন শ্ৰীকৃষ্ণৰ নাতি অনিৰুদ্ধ বুলি চিনাক্ত কৰে মায়াজালেৰে চিত্ৰলেখাই অনিৰুদ্ধক অপহৰণ কৰি ঊষাৰ ওচৰলৈ লৈ আহে এই কথা গম পাই বাণে অনিৰুদ্ধক বন্দী কৰি থয় কৃষ্ণই অনিৰুদ্ধক মোকোলাবলৈ আহোঁতে বাণাসুৰৰ ৰক্ষক শিৱৰ লগত তেওঁৰ প্ৰচণ্ড যুঁজ হয় এই যুদ্ধক হৰি-হৰ যুদ্ধ বোলে

যুদ্ধত তেজৰ নৈ বৈ যোৱা বাবে ঠাইডোখৰ পাছলৈ তেজপুৰ বা শোণিতপুৰ বুলি জনাজাত হয় ব্ৰহ্মাৰ হস্তক্ষেপত কৃষ্ণ আৰু শিৱই যুঁজ বন্ধ কৰিবলৈ সৈমান হয় বাণাসুৰে কৃষ্ণক ক্ষমা খোজে আৰু ঊষাক অনিৰুদ্ধলৈ বিয়া দিয়ে

 তথ্য সংগ্ৰহ 

শ্ৰেণী:হিন্দু কিংবদন্তি
শ্ৰেণী:অসুৰ
শ্ৰেণী:ভাগৱত পুৰাণৰ চৰিত্ৰ
চিত্ৰা দেৱ (; (২৪ নৱেম্বৰ ১৯৪৩  ২ অক্টোবৰ ২০১৭) এগৰাকী বঙালী সাহিত্যিক আৰু গৱেষক ঠাকুৰ পৰিয়ালৰ ভিতৰ চৰাৰ বিষয়ে লিখা গৱেষণামূলক গ্ৰন্থ ঠাকুৰবাৰীৰ অন্দৰমহলৰ বিশেষভাবে জনাজাত
প্ৰাৰম্ভিক জীৱন
১৯৮৪ চনৰ ২৪ নবেম্বৰত বিহাৰৰ পূৰ্ণিয়াত তেওঁৰ জন্ম হয় স্কুলীয়া পঢ়াশুনা তেওঁ বিহাৰতে সম্পন্ন কৰে উচ্চশিক্ষা কলকাতাত তেওঁ বঙালী ভাষা আৰু সাহিত্যৰ ছাত্ৰী আছিল পি এইচ ডিৰ গৱেষণাৰ বিষয় আছিল মল্লৰাজ সভাকবি শংকৰ কবিচন্দ্ৰৰ মহাভাৰত 

সাহিত্যিক জীৱন
আনন্দবাজাৰ পত্ৰিকাত কৰ্মজীৱন আৰম্ভ কৰা দেৱে ১৯৮০ চনৰ পৰা ২০০৪ চনলৈকে তাত কাম কৰিছিল তেওঁ আনন্দবাজাৰৰ পুথিভঁৰাল শাখাৰ দায়িত্বত আছিল দেৱে কেইবাখনো কিতাপ সম্পাদনা আৰু অনুবাদ কৰাৰ লগতে শিশুসকলৰ বাবে কেইখনমান ঐতিহাসিক উপন্যাসো তেওঁ লিখি থৈ গৈছে তেওঁ বংগৰ সামাজিক আৰু সাংস্কৃতিক ইতিহাসত নাৰীৰ অৱদানৰ ওপৰত বিস্তৃতভাৱে গৱেষণা কৰিছে আৰু এই সম্পৰ্কে বিভিন্ন ৰচনা লিখিছে দেৱৰ আটাইতকৈ জনপ্ৰিয় কামটো ঠাকুৰ পৰিয়ালৰ সৈতে জড়িত ১৯৮০ চনত তেওঁৰ গ্ৰন্থ ঠাকুৰবাৰীৰ অন্দৰমহল প্ৰকাশ পায় গ্ৰন্থখনে বাংলা একাডেমীৰ বঁটা লাভ কৰে আৰু ই বিভিন্ন ভাষালৈ অনূদিত হয় তেওঁ বংগীয় সাহিত্য পৰিষদে প্ৰদান কৰা চিত্তৰঞ্জন বন্দোপাধ্যায় জন্ম শতবাৰ্ষিকী বঁটাও লাভ কৰে তেওঁ ঐতিহাসিক ব্যক্তিসকলৰ অবিস্মৰণীয় প্ৰেম কাহিনীৰ আধাৰত ৰচনা কৰিছিল ৰাজকীয় প্ৰেমকথা তেওঁৰ সম্পাদিত গ্ৰন্থৰ ভিতৰত আছে সৰলবালা সৰকাৰ ৰচনা সমগ্ৰ, কবিচন্দ্ৰেৰ মহাভাৰত, বিষ্ণুপুৰী মহাভাৰত আদি অনূদিত গ্ৰন্থৰ ভিতৰত প্ৰেমচন্দৰ গোদান, নিৰ্মলা আদি উল্লেখযোগ্য দেৱে ৰচনা কৰা গ্ৰন্থসমূহ হল-
১) ঠাকুৰবাৰীৰ অন্দৰমহল	
২) ঠাকুৰবাৰীৰ বাহিৰমহল
৩) বিবাহবছৰেৰ কাব্যকথা
৪) অন্তঃপুৰেৰ আত্মকথা
৫) মহিলা ডাক্তৰ
৬) ভিন্নগ্ৰহেৰ বাসিন্দা
৭) আপোন খেয়ালে চলেন ৰাজা
৮) ৰূপৱতীৰ মালা
৯) ভাৰতেৰ ৰাণী
১০) বুদ্ধদেৱ কেমন দেখতে চিলেন
১১) অদ্ভুত যত হাতীৰ গল্প
১২) সিদ্ধিদাতাৰ অন্তৰ্ধান
১৩) ৰাজকীয় প্ৰেমকথা

পৰৱৰ্তী জীৱন
চিত্ৰা দেৱে বিয়া কৰোৱা নাছিল তেওঁ ৰাণীকুঠি ৰিজেণ্ট পাৰ্কত চৰকাৰী আবাসত বাস কৰিছিল কৰ্মজীৱনৰ পৰা অৱসৰ লোৱাৰ পিছত তেওঁ এক জটিল স্নায়ৱিক ৰোগত ভুগিছিল লগতে শ্বাসকষ্টতো ভুগিছিল সেই কষ্ট প্ৰশমনৰ বাবে এটা বিশেষ বেজী লৈছিল, যাৰ পাৰ্শ্বক্ৰিয়া হৈ কঁকালৰ নিম্নাংশ অসাৰ হৈ গৈছিল তেওঁ প্ৰায় এযুগ ধৰি অসুখত ভুগিছিল অসুস্থ অৱস্থাতে তেওঁ বাহিৰ মহল গ্ৰন্থখন লিখি উলিয়ায় অসুস্থতাৰ বাবে কলকাতাৰ টালিগঞ্জৰ এখন হাস্পাতালত তেওঁক ভৰ্তি কৰোৱা হৈছিল ২০১৭ চনৰ ২ অক্টোবৰত, ৭৪ বছৰ বয়সত দেৱৰ মৃত্যু হয়

তথ্যউৎস

শ্ৰেণী:বঙালী সাহিত্যিক
শ্ৰেণী:বঙালী ব্যক্তি
চিত্ৰা নাৰায়ণন ২০১১
চিত্ৰা নাৰায়ণন ; ভাৰতৰ এগৰাকী কূটনীতিবিদ তেওঁ ভাৰতীয় বৈদেশিক সেৱাৰ বিষয়া আৰু ছখন দেশত ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল

কেৰিয়াৰ
চিত্ৰাই ভাৰতীয় প্ৰেছ ইনষ্টিটিউটত সাংবাদিক হিচাপে প্ৰথমে নিজৰ প্ৰগতিশীল জীৱন আৰম্ভ কৰিছিল    তেওঁ ভাৰতৰ প্ৰথমখন ইংৰাজী ভাষী আলোচনী দ্য বুক ৰিভিউৰ, যিথন কিতাপ পৰ্যালোচনাৰ ওপৰত কেন্দ্ৰীভূত আছিল, তাৰ প্ৰতিষ্ঠাপক-সম্পাদিকা আৰু সহ-প্ৰকাশিকা আছিল  ১৯৭৮ চনত ২৬ বছৰ বয়সত তেওঁ ভাৰতীয় বৈদেশিক সেৱাত যোগদান কৰে  ১৯৮৮চনৰ পৰা৯১ চনলৈকে তেওঁ বৈদেশিক সেৱা প্ৰতিষ্ঠানৰ উপ-সঞ্চালিক আছিল তেওঁ ১৯৯৫ চনৰ পৰা ২০০০ চনলৈকে সময়ছোৱাত, নতুন দিল্লীৰ নেহৰু মিউজিয়াম এণ্ড লাইব্ৰেৰীৰ ইনষ্টিটিউট অৱ কন্টেম্পৰেৰী ষ্টাডিজত ফেলো হিচাপে কাৰ্যনিৰ্বাহ কৰিছিল তেওঁ ছুইডেন আৰু লাটভিয়া (২০০১২০০৫), তুৰস্ক (২০০৫২০০৮), ছুইজাৰলেণ্ড আৰু লিচেনষ্টাইন (২০০৮২০১৩) আৰু হলি ছি (ভেটিকান)ত (২০০৯২০১৩)ভাৰতৰ ৰাষ্ট্ৰদূত হিচাপে কাৰ্যনিৰ্বাহ কৰিছিল  তেওঁ জেনেভা চেণ্টাৰ অৱ ছিকিউৰিটি পলিচিৰ সহযোগী ফেলো আৰু সৃষ্টিশীল কূটনীতিৰ কাৰ্যবাহী পাঠ্যক্ৰমৰ পাঠ্যক্ৰম সঞ্চালিকা আছিল য'ত তেওঁ সৃষ্টিশীল নেতৃত্ব আৰু আজিৰ প্ৰত্যাহ্বানৰ সৈতে প্ৰাসংগিক সিদ্ধান্ত গ্ৰহণৰ দক্ষতা শিকোৱাৰ নেতৃত্ব দিছিল 

ব্যক্তিগত জীৱন
চিত্ৰা ভাৰতৰ প্ৰাক্তন ৰাষ্ট্ৰপতি কে আৰ নাৰায়ণন আৰু উষা নাৰায়ণনৰ কন্যা যিহেতু তেওঁৰ পিতৃ ভাৰতীয় বৈদেশিক সেৱাৰ বিষয়া আছিল আৰু সেই কাৰণে পিতৃৰ চাকৰিৰ সূত্ৰে চিত্ৰাই অষ্ট্ৰেলিয়া, লণ্ডন, হিমালয়ৰ এখন বৰ্ডিং স্কুল আৰু নতুন দিল্লীকে ধৰি পৃথিৱীৰ বিভিন্ন ঠাইত স্কুলীয়া শিক্ষা লাভ কৰাৰ সুযোগ পাইছিল  তেওঁ এক বছৰৰ অধিক সময় হ্যানয় (ভিয়েটনাম) ত ঘৰতে অধ্যয়ন কৰিছিল  ইয়াৰ পিছত দিল্লী বিশ্ববিদ্যালয়ৰ পৰা ৰাজনীতি বিজ্ঞানত স্নাতক আৰু আন্তঃৰাষ্ট্ৰীয় সম্পৰ্কত স্নাতকোত্তৰ ডিগ্ৰী লাভ কৰে, যত তেওঁ চীনৰ ৰাজনীতি ( ) ৰ ওপৰত বিশেষীকৰণ কৰিছিল তেওঁৰ এগৰাকী কন্যা চন্দ্ৰিকা ডাবলিনত বাস কৰা লেখিকা আৰু কলা পৰিচালিকা তেওঁৰ এগৰাকী ভগ্নী অমৃতা জাৰ্মানীৰ বন () চহৰত বাস কৰে

তথ্য় সূত্ৰ
চিত্ৰা বিশ্বনাথ () বেংগালুৰুত বাস কৰা এগৰাকী ভাৰতীয় স্থপতিবিদ যিয়ে পৰিৱেশ আৰু স্থাপত্যৰ সৈতে জড়িত বিষয়বস্তুৰ ওপৰত কাম কৰে তেওঁ ১৯৯১ চনৰ পৰা নিজাকৈ স্থাপত্য প্ৰতিষ্ঠান চলাই আহিছে, ভাৰত আৰু আফ্ৰিকাৰ বহু প্ৰকল্পত আন স্থপতিবিদৰ সৈতে কাম কৰি আহিছে

 কেৰিয়াৰ 
বৰ্তমান বিশ্বনাথ বায়োম পৰিৱেশ সমাধানৰ প্ৰধান স্থপতি আৰু পৰিচালন সঞ্চালক সকলো আকাৰৰ অট্টালিকা নিৰ্মাণ আৰু স্থানসমূহৰ পৰিৱেশ বিজ্ঞানৰ সৈতে বিশেষ প্ৰাসংগিকতা থকা পানী সংগ্ৰহ আৰু অনাময় ব্যৱস্থাকে ধৰি ৫০০ৰো অধিক প্ৰকল্পৰ সৈতে তেওঁ জড়িত হৈ আছে নিৰ্মাণত মাটিক এক মৌলিক সামগ্ৰী হিচাপে ধৰি তেওঁ বহুতো গাঁথনি ডিজাইন আৰু নিৰ্মাণ কৰিছে

২০২৩ চনত বিশ্বনাথক ডেজিন বঁটাৰ অন্যতম বিচাৰক হিচাপে ঘোষণা কৰা হয়, লগতে ছহ হাউছৰ প্ৰতিষ্ঠাপক নিক জনছ, ডিজাইনাৰ ক্ৰীছা আমুয়াহ, মেটেৰিয়েল বেংকৰ ফিলিপ ব্ৰকাৰ্ট, ফটোগ্ৰাফাৰ ক্ৰিষ্টোবাল পালমা আদি উল্লেখযোগ্য ব্যক্তিকো বিচাৰক হিচাপে ঘোষণা কৰা হয়

 জীৱনী 
বিশ্বনাথে নাইজেৰিয়াৰ পৰা চিভিল ইঞ্জিনিয়াৰিঙৰ ডিপ্লমা আৰু আহমেদাবাদৰ চিইপিটি বিশ্ববিদ্যালয়ৰ পৰা স্থাপত্য বিষয়ত স্নাতক ডিগ্ৰী লাভ কৰিছিল ১৯৯০ চনত তেওঁ অনুশীলন আৰম্ভ কৰিছিল স্থাপত্যৰ ডিজাইনৰ বিকাশৰ ক্ষেত্ৰত সক্ৰিয় আৰু নিষ্ক্ৰিয় দুয়োটা ধৰণেৰে তেওঁৰ দৃষ্টিভংগীয়ে থলুৱা প্ৰাকৃতিক সম্পদৰ ওপৰত গুৰুত্ব আৰোপ কৰিছে মাটিৰ সহজ উপলব্ধতা, শ্ৰমৰ তীব্ৰতা, আৰু নিৰ্মাণৰ সহজতাৰ প্ৰতি লক্ষ্য ৰাখি, পানী, শক্তি আৰু ভূমি-ব্যৱহাৰ প্ৰক্ৰিয়াসমূহক অন্তৰ্ভুক্ত কৰি তেওঁৰ স্থাপত্যৰ ডিজাইনত মৌলিক উপাদান গঠন কৰে

পৰিৱেশৰ প্ৰতি লক্ষ্য ৰাখি অট্টালিকাৰ বোকা স্থাপত্যৰ বিষয়বস্তুক প্ৰচাৰৰ বাবে বিশ্বনাথে বেংগালুৰুত ১৩৫ বৰ্গমিটাৰ (১,৪৫০ বৰ্গফুট) এলেকাত নিজাকৈ বোকামাটিৰে ঘৰ নিৰ্মাণ কৰিছিল নান্দনিকভাৱে পৰিকল্পিত এই ঘৰটোৰ অনন্য বৈশিষ্ট্য হল ইয়াত এয়াৰ কণ্ডিচনাৰ বা ফেনৰ ব্যৱস্থা নাই আৰু ইয়াক কেইবাটাও স্তৰৰ সৈতে নিৰ্মাণ কৰা হৈছে মাটিৰ ইটাৰে নিৰ্মিত দেৱালবোৰত কোনো প্লাষ্টাৰ নাই সৌৰ পেনেলৰ দ্বাৰা পানী গৰম কৰা, ফটোভল্টিকৰ দ্বাৰা আংশিক বিদ্যুৎ আৰু প্ৰায় ৭০ পানীৰ বাবে পানী সংগ্ৰহৰ সুবিধা প্ৰদান কৰা হয় ইকো-ছান শৌচাগাৰত কঠিন আৰু তৰল আৱৰ্জনা পৃথক কৰাৰ সুবিধা আছে ছাদত উদ্ভিদৰ জৰিয়তে ধূসৰ পানী পৰিশোধন কৰা হয় আৰু তেনেকৈ পৰিশোধন কৰা পানী ফ্লাছিং আৰু টেৰেচ বাগিচাৰ বাবে ব্যৱহাৰ কৰা হয় ছাদত বায়মাছ হিটাৰো আছে যিটো ঠাণ্ডা আৰু ডাৱৰীয়া দিনত পানী গৰম কৰিবলৈ ব্যৱহাৰ কৰা হয় ছাদত ১০০০ বৰ্গফুট (৯৩ মিটাৰ বৰ্গফুট) আয়তনৰ এখন শাক-পাচলিৰ বাগিচা আছে

পানী সংগ্ৰহৰ গঠন আৰু পানী ব্যৱস্থাপনাৰ বিশেষজ্ঞ চিভিল ইঞ্জিনিয়াৰ এছ বিশ্বনাথৰ সৈতে তেওঁৰ বিবাহপাশত আৱদ্ধ হয় তাইৰ ফাৰ্মৰ তেওঁ অংশীদাৰ 

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী
চিত্ৰা বিশ্বেশ্বৰন

চিত্ৰা বিশ্বেশ্বৰন (ইংৰাজী:  ) হৈছে ভাৰতীয় ভাৰত নাট্যম নৃত্যশিল্পী বৰ্তমান তেওঁ চেন্নাইত চিদাম্বৰম একাডেমী অৱ পাৰফৰ্মিং আৰ্টছ নামৰ নৃত্য বিদ্যালয় চলাই আছে

১৯৯২ চনত তেওঁ ভাৰত চৰকাৰৰ অন্যতম শীৰ্ষ অসামৰিক সন্মান পদ্মশ্ৰী বঁটা লাভ কৰে

প্ৰাৰম্ভিক জীৱন
সমসাময়িক ভাৰতীয় নৃত্য আৰু ভাৰত নাট্যমৰ প্ৰশিক্ষণ লাভ কৰা মাতৃ ৰুক্মিণী পদ্মনাভনৰ সৈতে তিনি বছৰ বয়সৰ পৰাই বিশ্বেশ্বৰনে নৃত্য আৰম্ভ কৰে তাইৰ দেউতাক ভাৰতীয় ৰেলৱেৰ অভিযন্তা আছিল চাকৰিসূত্ৰে তেওঁলোক লণ্ডনলৈ গৈছিল, তেতিয়া চিত্ৰাই ধ্ৰুপদী বেলেট অধ্যয়ন কৰিবলৈ আৰম্ভ কৰিছিল পিছলৈ কলকাতাত মণিপুৰী আৰু কথক নৃত্যৰ প্ৰশিক্ষণ লয় দহ বছৰ বয়সত তাই টি.এ. কলকাতাত বসতি স্থাপন কৰা থিৰুবিদৈমৰুদুৰৰ পৰা অহা অন্যতম শ্ৰেষ্ঠ দেৱদাসী ৰাজালক্ষ্মীৰ ওচৰত প্ৰায় এটা দশক ধৰি প্ৰশিক্ষণ লৈছিল

তেৰ বছৰ বয়সত বিশ্বেশ্বৰনে ভাৰত নাট্যমৰ ৰেপাৰ্টৰীৰ সন্ত ত্যাগৰাজৰ জীৱনৰ ওপৰত আধাৰিত নৃত্যৰ পৰিচালনা কৰিছিল নৃত্যৰ কেৰিয়াৰ গঢ়িবলৈ অধ্যয়ন শেষ কৰি চেন্নাইলৈ (তেতিয়া মাদ্ৰাজ বুলি কোৱা হৈছিল) যাব খুজিছিল যদিও মাক-দেউতাকে মহাবিদ্যালয়ৰ ডিগ্ৰী সম্পূৰ্ণ কৰিবলৈ জোৰ দিছিল কলিকতা বিশ্ববিদ্যালয়ৰ পৰা ইংৰাজী বিষয়ত স্নাতক ডিগ্ৰী লাভ কৰাৰ লগতে সমান্তৰালভাৱে তেওঁ নৃত্য তত্ত্ব আৰু নৃত্যৰ ইতিহাস অধ্যয়ন কৰে

১৯৭০ চনত ভাৰতৰ মানৱ সম্পদ উন্নয়ন মন্ত্ৰালয়ৰ পৰা ভাৰত নাট্যমত উন্নত অধ্যয়নৰ বাবে বৃত্তি লাভ কৰে আজিৰ তাৰিখত এনে ২৫ টা বৃত্তি প্ৰদান কৰা হয়, কিন্তু সেই সময়ত দেশজুৰি বছৰি দুটাকৈহে বৃত্তি প্ৰদান কৰা হৈছিল চাৰি বছৰীয়া বৃত্তিৰ সময়ছোৱা চেন্নাইত ভাজুভূৰ ৰমাইয়া পিল্লাইৰ অধীনত অধ্যয়ন কৰি কটায় তিনিমাহৰ ভিতৰতে তেওঁ বিশ্বেশ্বৰনক নিজৰ নৃত্য নাটকত অভিনয় কৰিবলৈ বাছি লৈছিল সংগীত বিজ্ঞানী পি.সম্বমূৰ্তি, শিল্প ইতিহাসবিদ কপিলা বাট্স্যায়ন, নৃত্য সমালোচক সুনীল কোথাৰীয়ে আটাইকেইজনে তেওঁৰ এই কাম-কাজ লক্ষ্য কৰিছিল বিশ্বেশ্বৰন ৰবীন্দ্ৰনৃত্য, ৰবীন্দ্ৰসংগীত আৰু থিয়েটাৰ আদি বিষয়তো সুপৰিচিত

বঁটা আৰু সন্মান
১৯৮০ চনত ভাৰতীয় সাংস্কৃতিক অনুষ্ঠান শ্ৰীকৃষ্ণ গণসভাই বিশ্বেশ্বৰনক নৃত্য চূড়ামণি বঁটা প্ৰদান কৰে ১৯৯৬ আৰু ১৯৯৭ চনত তেওঁ সভাৰ নাট্য কলা সন্মিলন আহ্বান কৰে, যিটো ভাৰতৰ এই ধৰণৰ একমাত্ৰ নৃত্য আলোচনা চক্ৰ তেওঁ হৈছে ইণ্ডিয়া ফাউণ্ডেশ্যন ফৰ দ্য আৰ্টছৰ সন্মানীয় সদস্য আৰু ভাৰত নাট্যমত বৃত্তি আৰু ফেলশ্বিপৰ বাবে প্ৰাৰ্থী নিৰ্বাচন কৰা ভাৰত চৰকাৰৰ কমিটীৰ সদস্য মাদ্ৰাজ বিশ্ববিদ্যালয়ৰ সূক্ষ্ম কলাৰ অধ্যক্ষ ৰবীন্দ্ৰনাথ ঠাকুৰ, ভাৰতৰ শীৰ্ষ প্ৰদৰ্শন কলা সংস্থা সংগীত নাটক একাডেমীৰ সাধাৰণ পৰিষদ আৰু কাৰ্যবাহী মণ্ডলীৰো সদস্য

১৯৮২ চনত তামিলনাডু চৰকাৰে তেওঁক "কলাইমামণি" উপাধি প্ৰদান কৰে ১৯৮৭ চনত সংগীত নাটক অকাডেমী বঁটা আৰু ১৯৯২ চনত ভাৰতৰ ৰাষ্ট্ৰপতিৰ পৰা পদ্মশ্ৰী বঁটা লাভ কৰে ইয়াৰোপৰি ভাৰতৰ স্বাধীনতাৰ ৫০ সংখ্যক বছৰত তেখেতক মহিলা শিৰোমণি (ভাৰতীয় মূলৰ বিশিষ্ট মহিলা) আৰু শ্ৰী ৰত্ন (মহিলাৰ মাজত ৰত্ন) উপাধি প্ৰদান কৰা হয় ২০০০ চনত জাপান ফাউণ্ডেচনে তেওঁক বিশেষ অতিথি হিচাপে নিমন্ত্ৰণ জনাইছিল ২০১৩ চনত তেওঁ মিউজিক একাডেমীৰ নৃত্যৰ নাট্য কলা আচাৰ্য বঁটা লাভ কৰিছিল ৰাষ্ট্ৰসংঘৰ ইউনেস্কোতো তেওঁৰ কৰ্মৰাজি উপস্থাপন কৰা হৈছে

ব্যক্তিগত জীৱন
বিশ্বেশ্বৰনৰ স্বামী হৈছে কৰ্ণাটকী সংগীতজ্ঞ জি.এন. বালাসুব্ৰমণিয়ামৰ নাতি শ্ৰী আৰ. বিশ্বেশ্বৰন তেওঁ আছিল চলচ্চিত্ৰ সংগীতৰ বিস্তৃত অভিজ্ঞতা থকা এজন কণ্ঠশিল্পী, বাদ্যযন্ত্ৰবাদক, আৰু সুৰকাৰ তেওঁ চন্তুৰ, বীণা আৰু ফ্লেমেংকো গীটাৰ বজাইছিল আৰু পত্নীৰ বাবে সংগীত ৰচনা আৰু পৰিচালনা কৰিছিল

তথ্য সংগ্ৰহ

শ্ৰেণী:ভাৰতীয় নাৰী
চিত্ৰা বেনাৰ্জী দিৱাকাৰুণী (, জন্মতে: চিত্ৰলেখা বেনাৰ্জী, ২৯ জুলাই, ১৯৫৬)) হৈছে এগৰাকী ভাৰতীয় মূলৰ আমেৰিকান লেখিকা আৰু কবি ইয়াৰ লগতে তেখেত হৈছে হিউষ্টন বিশ্ববিদ্যালয়ৰ সৃষ্টিশীল লিখন কাৰ্যসূচীৰ 'বেটি আৰু জিন মেকডেভিদ প্ৰফেছাৰ অৱ ৰাইটিং'

১৯৯৬ চনত তেখেতৰ দ্বাৰা লিখিত চুটি-গল্পৰ সংকলন 'আৰেঞ্জড মেৰেজ' ( )এ আমেৰিকান গ্ৰন্থ বঁটা পাবলৈ সক্ষম হৈছিল তেখেতৰ দ্বাৰা লিখিত দুখন উপন্যাস যথাক্ৰমে 'মিছট্ৰেছ অৱ স্পাইছ' (  ) আৰু 'ছিছটাৰ অৱ মাই হাৰ্ট' (   ) আৰু চুটি গল্প 'দ্য ৱৰ্ল্ড লাৱ' (  )ক ইতিমধ্যেই একোখন ছবিৰ পৰ্যায়লৈ নিৰ্মাণ কৰা হৈছে
জীৱন
চিত্ৰা বেনাৰ্জী দিৱাকাৰুণীৰ জন্ম হৈছিল কলিকতাত ১৯৭৬ চনত তেখেতে কলিকতা বিশ্ববিদ্যালয়ৰ পৰা কলা শাখাত স্নাতক ডিগ্ৰী অৰ্জন কৰে একেটা বৰ্ষতে তেখেতে আমেৰিকা যুক্তৰাষ্ট্ৰলৈ গমন কৰে আৰু ৰাইট ষ্টেট বিশ্ববিদ্যালয়ত অধ্যয়ন কৰে সেইখন শিক্ষানুষ্ঠানৰ পৰা পৰৱৰ্তী সময়ত তেখেতে স্নাতকোত্তৰ ডিগ্ৰী লাভ কৰে ১৯৮৫ চনত বাৰ্কলেস্থিত কেলিফৰ্ণিয়া বিশ্ববিদ্যালয়ৰ পৰা চিত্ৰা বেনাৰ্জীয়ে ইংৰাজীত এটা ডক্তৰেট ডিগ্ৰী লাভ কৰে তেখেতৰ গৱেষণাৰ বিষয় আছিল ক্ৰিষ্টোফাৰ মাৰলৱে

দিৱাকাৰুণীয়ে বৰ্তমান হিউষ্টনতে তেখেতৰ স্বামী মূৰ্তিৰ সৈতে থাকে দম্পতীটোৰ আনন্দ আৰু অভয় নামৰ দুটি সন্তান আছে '    
কৰ্মজীৱন
চিত্ৰা বেনাৰ্জীয়ে কেলিফৰ্ণিয়া বিশ্ববিদ্যালয়ৰ এগৰাকী স্নাতক শিক্ষণ সহকাৰী হিচাপে কাম কৰিছিল তেখেতে কেলিফৰ্ণিয়া ল'ছ আলট'ছত থকা ফুটহিল কলেজ আৰু ডিয়াবলো ভেলি কলেজত শিক্ষাদান কৰে

দিৱাকাৰুণী "মৈত্ৰী" নামৰ এটা হেল্পলাইন সেৱাৰ সহ-প্ৰতিষ্ঠাপক আৰু প্ৰাক্তন সভাপতি উক্ত সেৱা ১৯৯১ চনত প্ৰতিষ্ঠা হৈছিল আৰু ইয়াৰ উদ্দেশ্য আছিল ঘৰুৱা দুৰ্ব্যৱহাৰৰ সন্মুখীন হোৱা দক্ষিণ ভাৰতীয় মহিলাৰ পৰিচৰ্যা কৰা দিৱাকাৰুণীয়ে ইয়াৰ উপদেষ্টা সমিতিত কাম কৰিছিল ইয়াৰোপৰি তেখেতে হিউষ্টনত থকা "দয়া" নামৰ আন এটি সদৃশ সংস্থাটো একেটা পদতে কাৰ্যনিৰ্বাহ কৰিছিল হিউষ্টনত থকা "প্ৰথম" নামৰ অ-লাভজনক সংগঠনটোৰ জৰিয়তে তেখেতে বহু ভাৰতীয় শিশু-কিশোৰক শিক্ষিত কৰি তোলাৰ প্ৰয়াস কৰিছিল

এগৰাকী কবি হিচাপে দিৱাকাৰুণীয়ে লেখিকাৰ জীৱন আৰম্ভ কৰে তেখেতৰ দুটা কাব্য-সংকলন হৈছে ' ' আৰু '  '.( ) কাব্যৰাজিৰ বাবে তেখেতে এতিয়ালৈকে "গাৰবডে বঁটা", "বাৰবাৰা ডেমিং স্মাৰক বঁটা" আৰু "এলেন গিনছবাৰ্গ বঁটা" লাভ কৰিছে

দিৱাকাৰুণীৰ উপন্যাস 'দ্য পেলেচ অৱ ইলিউছনছ' ভাৰতত এবছৰৰ বাবে বেষ্ট-ছেলাৰৰ তালিকাত অন্তৰ্ভুক্ত হৈ আছিল

তথ্যসংগ্ৰহ

বাহ্যিক সংযোগ
 
 
 

শ্ৰেণী:আমেৰিকা যুক্তৰাষ্ট্ৰৰ ব্যক্তি
শ্ৰেণী:জীৱিত ব্যক্তি
শ্ৰেণী:ভাৰতীয় মূলৰ আমেৰিকান
শ্ৰেণী:আমেৰিকান লেখক
চিত্ৰা ভাৰুচাএম. বি. ই. এফ. আৰ. চি. পাথ এফ. চি. জি. আই. এফ. আৰ. এছ. এ.জন্ম৬ এপ্ৰিল ১৯৪৫ (বয়স ৭৯)   মাদুৰা, ব্ৰিটিছ ভাৰতশৈক্ষিক পটভূমিআলমা মেটাৰইৱাৰ্ট স্কুল, মাদ্ৰাজ আৰু খ্ৰীষ্টিয়ান মেডিকেল কলেজ ভেলোৰ
চিত্ৰা ভাৰুচা (; জন্ম ৬ এপ্ৰিল ১৯৪৫) এগৰাকী প্ৰাক্তন পৰামৰ্শদাতা ৰক্ত বিশেষজ্ঞ আৰু ব্ৰিটিছ ব্ৰডকাষ্টিং কৰ্পৰেশ্যনৰ শাসকীয় সংস্থা বিবিচি ট্ৰাষ্টৰ প্ৰাক্তন উপাধ্যক্ষ বিবিচিৰ নেতৃত্ব দিয়া প্ৰথমগৰাকী মহিলা আৰু প্ৰথম দক্ষিণ এছিয়ান (ব্ৰিটিছ ইংৰাজীত "এছিয়ান") হিচাপে পৰিগণিত হয়৷ 

 প্ৰাৰম্ভিক জীৱন আৰু কেৰিয়াৰ 
ভাৰতৰ মাদুৰাইত জন্মগ্ৰহণ কৰা তেখেতে ১৯৭২ চনৰ পৰা ব্ৰিটেইনত বাস কৰি আহিছে মাদ্ৰাজৰ ইৱাৰ্ট স্কুল আৰু ভেলোৰৰ খ্ৰীষ্টান মেডিকেল কলেজত শিক্ষা গ্ৰহণ কৰি ১৯৭২ চনত ব্ৰিটেইনলৈ যোৱাৰ পূৰ্বে চিকিৎসাৰ অৰ্হতা লাভ কৰে১৯৮১ চনৰ পৰা ২০০০ চনৰ ভিতৰত তেওঁ বেলফাষ্ট চিটি হাস্পতালৰ পৰামৰ্শদাতা ক্লিনিকেল হেমাটলজিষ্ট আছিল আৰু উত্তৰ আয়াৰলেণ্ড ব্লাড ট্ৰেন্সফিউজন চাৰ্ভিচৰ উপ-সঞ্চালক আছিল ১৯৯৯ চনত জেনেৰেল মেডিকেল কাউন্সিললৈ নিৰ্বাচিত হোৱা ভাৰুচা ফিটনেছ টু প্ৰেকটিছ এডজুডিকেচন পেনেলৰ অধ্যক্ষকে ধৰি কেইবাটাও পেনেলত কাৰ্যনিৰ্বাহ কৰিছিল

১৯৯৬ চনত ভাৰুচাই সংবাদ মাধ্যম উদ্যোগৰ পদবীলৈ স্থানান্তৰিত হয় আৰু ১৯৯৯ চনলৈকে উত্তৰ আয়াৰলেণ্ডৰ বাবে বিবিচি ব্ৰডকাষ্টিং কাউন্সিলত কাৰ্যনিৰ্বাহ কৰে ২০০১ চনৰ এপ্ৰিল মাহত তেওঁক উত্তৰ আয়াৰলেণ্ডৰ স্বতন্ত্ৰ টেলিভিছন আয়োগৰ সদস্য হিচাপে নিযুক্তি দিয়া হয়, য'ত তেওঁ ২০০৩ চনৰ ডিচেম্বৰ মাহলৈকে কাৰ্যনিৰ্বাহ কৰে যেতিয়া আইটিচিক অফকমৰ অন্তৰ্ভুক্ত কৰা হয় আৰু ২০০৪ চনৰ নৱেম্বৰ মাহত তেওঁ বিজ্ঞাপন মানদণ্ড কৰ্তৃপক্ষ পৰিষদৰ সদস্য হয়

২০০২ চনৰ এপ্ৰিল মাহত ভাৰুচাক খাদ্য মানদণ্ড সংস্থাৰ বাবে পশু খাদ্যৰ পৰামৰ্শদাতা সমিতিৰ অধ্যক্ষ নিযুক্তি দিয়া হয়, আৰু ২০০৬ চনত তেওঁক ন্যায়িক অভিযোগৰ পৰ্যালোচনা সংস্থাৰ সাধাৰণ সদস্য হিচাপে নিযুক্তি দিয়া হয় পশু খাদ্য উদ্যোগৰ সেৱাৰ বাবে ২০০৮ চনৰ নৱবৰ্ষৰ সন্মান তালিকাত এম বি ই হিচাপে নিযুক্তি লাভ কৰে

 বি.বি.চি. 
২০০৬ চনৰ অক্টোবৰ মাহত ভাৰুচাক বিবিচি ট্ৰাষ্টৰ ভাইচ চেয়াৰমেন হিচাপে নিযুক্তি দিয়া হয়, যিটো সংস্থাই বৰ্ড অৱ গভৰ্ণৰৰ পিছত ব্ৰিটিছ ব্ৰডকাষ্টিং কৰ্পৰেশ্যনৰ গভৰ্নিং বডি হিচাপে নিযুক্তি লাভ কৰে তেওঁ তেতিয়াৰ বিবিচিৰ অধ্যক্ষ মাইকেল গ্ৰেডৰ ডেপুটি হব লাগিছিল ২০০৬ চনৰ ১ নৱেম্বৰত ট্ৰাষ্ট গঠনৰ পিছত গ্ৰেডে পদত্যাগ কৰে আৰু ভাৰুচা বিবিচিৰ ভাৰপ্ৰাপ্ত অধ্যক্ষ হয়, ২০০৭ চনৰ ১ মে'ত ছাৰ মাইকেল লায়ন্সে অধ্যক্ষৰ দায়িত্ব লোৱালৈকে তেওঁ এই পদত অধিষ্ঠিত আছিল

২০০৯ চনত তেওঁ ব্ৰিটিছ সাম্ৰাজ্যৰ অৰ্ডাৰৰ সদস্য হয়

২০১০ চনৰ ৩১ অক্টোবৰত ভাৰুচাই ট্ৰাষ্টৰ উপাধ্যক্ষৰ ভূমিকা এৰিছিল

 তথ্যসূত্ৰ 

শ্ৰেণী:জীৱিত ব্যক্তি
শ্ৰেণী:ভাৰতীয় নাৰী